title: John Stenberg (yritys)

text:
Yrityksen perustaja John Didrik Stenberg (1841–1886) opiskeli Saksassa konetekniikkaa Hannoverin ja Karlsruhen teknillisissä korkeakouluissa. Palattuaan Suomeen vuonna 1861 hänestä tuli isänsä Johan Daniel Stenbergin hankkiman Hakaniemen konepajan teknillinen johtaja. Tämä konepaja valmisti höyrykoneita ja -kattiloita, kehäsahakoneistoja ja erilaisia valutöitä. Johan Daniel Stenbergin kuoltua vuonna 1880 Hakaniemen konepaja jatkoi hänen leskensä ja lastensa omistuksessa toimintaansa vuoteen 1906 saakka.
John Didrik Stenberg luopui jo ennen isänsä kuolemaa Hakaniemen konepajan teknillisen johtajan tehtävistä ja perusti koneiden maahantuontiliikkeen. Vuonna 1882 hän perusti oman konepajan, jossa valmistettiin höyrykoneita, varustimia ja välivaihteita. Stenbergin kuoltua vuonna 1886 konepajasta muodostettiin osakeyhtiö vuonna 1892. Vuonna 1912 konepajalla oli työntekijöitä 200 ja sen valmistusohjelmaan kuuluivat erilaiset moottorit, höyrykattilat ja tavarahissit. Konepaja aloitti ensimmäisenä Suomessa petrolimoottorien valmistuksen vuonna 1895. Näitä 4–15 hevosvoiman tehoisia moottoreita käytettiin vene- ja paikallismoottoreina, ja suurin osa niitä meni vientiin Venäjälle. Myöhemmin konepaja keskittyi erilaisten venttiilien, voimansiirtimien, tasosiivilöiden sekä valutuotteiden valmistukseen.


title: John Stenberg (yritys)

text: Yrityksen valimo toimi Hakaniemessä aina vuoteen 1956 saakka, jolloin se siirrettiin Helsingin maalaiskuntaan. Wärtsilä osti Oy John Stenberg Ab:n vuonna 1975 ja sulautti sen itseensä vuonna 1980. Wärtsilän pääkonttori sijaitsee nykyisin Siltasaaressa entisessä John Stenbergin tehdasrakennuksessa, ja myös hotelli Hilton Helsinki Strand on entisellä Stenbergin tehtaan tontilla.


title: Screamo

text: Screamo on emon alalaji, ja on yleisesti nopeampaa, kaoottisempaa ja rajumpaa kuin emo. Ensimmäisiä tunnettuja screamoyhtyeitä olivat esimerkiksi Sleeping Body, Ivich ja Reach Out.


title: Screamo

text: Emoviolence on screamon ja powerviolencen sekoitus. Monesti normaalia screamoa kutsutaan virheellisesti emoviolenceksi. Emoviolenceyhtyeitä ovat esimerkiksi Orchid, Shikari, Kobra Khan ja Palatka.


title: Tuapse

text: Tuapse () on satamakaupunki Mustanmeren rannikolla Krasnodarin aluepiirissä Venäjän eteläosissa.


title: Tuapse

text: Kaupunki on liikenteellisesti tärkeä. Tuapsen kautta kulkee sekä merkittävä Pohjois-Kaukasian rautatieyhtiön rautatie että Venäjän päätieverkon valtatie (M27 eli eurooppatie ) Sotšiin. Kaupungin taloudelle merkittäviä ovat öljyteollisuus (Rosneftin öljynjalostamo ja -satama) ja satamatoiminnot.


title: Tuapse

text: Shakin entinen maailmanmestari Vladimir Kramnik ja vuoden 2005 Miss Universum Natalie Glebova ovat syntyneet Tuapsessa.


title: Kaarlo Wesala

text: Kaarlo Wesala (sukunimi vuoteen 1888 Tiitinen; 14. helmikuuta 1856, Vesanto – 3. marraskuuta 1947, Lappi Tl) oli suomalainen kansakoulunopettaja ja kirjailija.


title: Kaarlo Wesala

text: Kaarlon vanhemmat olivat torppari Israel Tiitinen (3. maaliskuuta 1834 – 6. helmikuuta 1917) ja Sofia Liimatainen (3. huhtikuuta 1830 – 6. huhtikuuta 1909).


title: Kaarlo Wesala

text: Kaarlon ja hänen ensimmäisen vaimonsa Eriikka Jussilan poika oli sanoittaja, säveltäjä, kirjailija, lehtimies ja keksijä Kaarlo Väinö Valve, taiteilijanimeltään V. Arti. Kaarlon toinen vaimo oli Karoliina Voutilainen (2. tammikuuta 1863 – 10. tammikuuta 1927), jonka kanssa hänellä oli lapset Hilja, Arvo, Alli ja Elli. Hän muutti sukunimensä 1888 Tiitisestä Wesalaksi (nykyisin Vesala) pian sen jälkeen, kun oli avioitunut Karoliinan kanssa 7. elokuuta 1888.


title: Kaarlo Wesala

text: Hän kävi 1874–1876 Leviäisen kaksivuotisen maanviljelyskoulun ja oli pari vuotta tukkipäällikkönä Kuopion lähellä olevan Suovun sahan liikkeessä. Hän oli kesäisin saman sahan tiluksilla "pehtoorina". Hän kävi 1883–1887 Jyväskylän seminaarin ja oli opettajana useilla paikkakunnilla, viimeksi Kuortaneella vuosina 1902–1918. Siellä hän jatkoi jo Tyrväällä 1896 aloittamaansa yksivuotista esiseminaaria. Vuonna 1906 siitä muodostui koko lukuvuoden kestävä oppilaitos, jossa oli noin 100 oppilasta kerrallaan, jotka tulivat sinne eri puolelta Suomea aina Lappia myöten. Vuodessa valmistui keskimäärin 52 opettajaa. Kaarlo oli johtaja ja hänellä oli kaksi päätoimista opettajaa. He saivat valtionapua ja lukukausimaksu oli 40 markkaa. Seminaari toimi noin 20 vuotta ja ennätti kouluttaa noin 3 000 opettajaa.


title: Kaarlo Wesala

text: Kaarlo otti eron opettajan virasta 1918 ja eläkettä nauttien asettui asumaan Kuortaneen kirkon lähelle, mutta johti kiertokouluseminaaria vielä useita vuosia. Jättäessään kaiken opetustoimen 1929 hän tuli olleeksi opettajantoimessa 41 vuotta. Hän oli suorittanut Turun tuomiokapitulissa saarnalupatutkinnon ja oli opettajantoimensa ohessa saarnaajana Tyrvään Sammaljoen kirkossa yhdeksän vuotta. Kuolinpäivänään Kaarlo asui poikansa Arvon kotona Lappi Tl:n pappilassa. Arvo oli puhujamatkalla, mutta hänen vaimonsa Elli hoiti Kaarloa, joka sanoi vieressään olleelle miniälleen: "Jeesuksen Kristuksen veri puhdistaa meidät kaikesta synnistä, minutkin, joka olen syntisistä suurin." Tämän sanottuaan hän kuoli miniänsä käsivarsille.


title: Kaarlo Wesala

text:
Nälkävuosien (1867–1868) aikana kaikki muut perheen jäsenet paitsi isä olivat sairaana. Siitä Kaarlo kirjoittaa seuraavasti:
"Me sairaat vaan yhä makasimme hervottomina, vaikka kesä oli jo lähes puolessa. Kuolema oli ovella. Ijäisyyden kamala pelko valloitti sydämet. Monet kuolonsanomat, joita joka päivä naapurikylistä kuulimme, muistuttivat meille pikaista ijäisyyteen lähtöä. Semmoinen tila saapi sydämet pehmeämään ja jäykänkin mielen taipumaan. Varmaan niin tapahtui äidissäni ja minussa, sillä me rupesimme etsimään "Herran kasvoja" ahkeralla rukouksella ja saimmekin kohta tuta todeksi virren sanat: "Ne kuin Herraa etsivät, Hänelt' he avun löytävät." Minä saavutin ensin semmoisen rauhan sydämelleni, että sen kanssa rohkenin odottaa kuolemata aivan levollisesti ja ilomielellä, niinkuin parasta ystävätä ja hyväntekiätä, joka tekisi lopun elämän surkeudesta ja tuottaisi ijäisen onnen taivaassa. Äidilleni semmoisen rauhan saavuttaminen oli vaikeampi. Hän tahtoi sortua epäuskon alle ja semmoisessa ahdistuksessaan halusi hän pappia, joka toivo myös tuli täytetyksi. Sen perästä oli äitinikin yhtäläisellä tulevaisuuden toivon varmuuden kannalla kuin minäkin, ja me odotimme levollisella mielellä joka päivä kotia pääsemistämme. Vaan aika ei ollutkaan vielä siksi määrätty. Jumala näki viisaudessaan hyväksi auttaa meidät jälleen entiseen terveyteemme."


title: Kaarlo Wesala

text:
Jouduttuaan työttömäksi pehtoorin toimestaan Kaarlo tuli töihin Helsinkiin. Sillä reissullaan hän tuli uskoon. Siitä hän kertoo näin:
"Kun toimitus oli loppunut, läksin varsin kepeillä askeleilla astumaan asunnolleni. Kau'an painanut syntikuormani jäi "ristin juurelle". Jeesus tuntui minusta, kävellessäni katua pitkin, niin rakkaalta ja läheiseltä, että tahdoin häntä oikein ojennetuin käsin koetella ja syleillä. Tunsin hänen todella olevan kanssani, aivan vieressäni, aivan joka puolelta ympäröivän itseäni. Oikein teki mieleni hyppiä ilosta. Häntä kiitin ja ylistin sekä puhelin hänen kanssansa niinkuin jonkun likeisimmän ystäväni kanssa. Tultuani asunnolleni, laskeusin siellä vuoteelleni levolle, mutta uni ei tahtonutkaan tulla silmiini. Ne vaan paloivat ja leimusivat ilosta. Luulin "uskovaisten" elämän olevan aina semmoista ja olin sanomattoman iloinen siitä, että olin senlaisen onnen saavuttanut."


title: Kaarlo Wesala

text:
Kaarlo kertoo siitä, miten hänessä syntyi päätös lukea opettajaksi:
"Paljon asiasta yksninäni tuumailtua, ainoastaan Korkeimman läsnä ollessa, tuli yht'äkkiä halu ruveta pyrkimään lasten opetustoimeen, jos vaan voisin neuvotella itseni seminaariin. Siinä toimessa huomasin parahiten voivani Jumalata palvella ja Hänen rakkautensa tuntoa itsessäni säilyttää, puhellessani pienokaisille taivaallisista asioista, ja yhteydessä sen toimen kanssa saisin laulutaipumuksiani suuremmassa määrässä viljellä. Vaan kun olin aivan köyhä, näytti tuon halun toteuttaminen hyvin epätietoiselta. Ajattelin kumminkin, "ett'ei Jumalalle ole yhtään asiata mahdotonta.""


title: Kaarlo Wesala

text: Koko kirja voidaan lukea täällä: Vaikka kokee, eipä hylkää Herra.


title: Kaarlo Wesala

text: Kaarlo toimitti kirjan ”Suomen historia kansakouluja varten”, jonka ensimmäinen painos takavarikoitiin kenraalikuvernöörin siitä tekemien huomautusten vuoksi. Mikään lehti ei kerro siitä, mitä huomautettavaa venäläisillä oli, mutta tapauksesta mainitaan monessa lehdessä, mikä on luettavissa Kansalliskirjaston digitoidusta arkistosta.


title: Kaarlo Wesala

text: Tampereen Uutisissa oli 15.03.1895 sivulla kolme uutinen otsikolla: "Kansakoulunopettaja K. Wesalan historian kirja." Siinä on kirjoitettu näin: "Niitten muistutusten johdosta, jotka kenraalikuvernööri teki kansakoulunopettaja K. Wesalan toimittamaa ”Suomen historian oppikirjaa” vastaan, jonka Porvoon painoasiamies, pastori B.A. Reinholm oli hyväksynyt, on mainittu painoasiamies erotettu virastaan kolmeksi kuukaudeksi."


title: Kaarlo Wesala

text: Uusimaa kirjoitti asiasta 16.04.1895 sivulla kaksi otsikolla "Painoylihallitus eroaa". Kirjoituksessa sanotaan mm. näin: "Eron syytä ei täysin tunneta. Asiasta kirjoittaa Åbo Tidningin Helsingin kirjeenvaihtaja seuraavaa: – Seikka joka siihen lie vaikuttanut, lienee Wesalan paljon puhutun historiallisen oppikirjan synnyttämä selkkaus."


title: Kaarlo Wesala

text: Uusimaa kirjoitti kirjan takavarikoinnista samassa lehdessä (16.04.1895) kuin edellinen uutinen sivulla kaksi otsikolla "Wesalan historianoppikirjan kohtalo." Kirjoituksessa sanotaan: "Painoylihallituksen määräyksestä otti Porvoon painoasiamies tänään kirjankustantaja W. Söderströmiltä takavarikkoon kaikki ensimmäisen painoksen jälellä olevat kappaleet. Uusi korjattu painos ilmestyy kuitenkin muutamain päiväin kuluttua".


title: Kaarlo Wesala

text: Mikkeli –lehti 31.07.1895 sivulla kolme otsikolla "Etsitty kirja". Kirjoituksessa sanotaan: "Poliisivoimalla etsitään maaseuduillakin ruununvoutien käskystä Wesalan Suomen historiaa. Niin ovat poliisikonstaapelit käyneet sitä kysymässä kansakoulujen esimiehiltä ja opettajilta; millä menestyksellä, on meille tuntematonta sanoo U.S:o."


title: Kaarlo Wesala

text: Mikkeli –lehti 13.11.1895 sivulla kolme otsikolla "Hyväksytty kirja". Kirjoituksessa sanotaan: "Kouluylihallitus on päätöksellään v.k. 29 p. hyväksynyt kansak.-opettaja K. Wesalan toimittaman ”Suomen historian kansa kouluja varten” perin pohjin muutetusta ja parannetussa muodossa julkaistun toisen painoksen käytettäväksi oppikirjana maamme kansakouluissa."


title: Kaarlo Wesala

text:
Kaarlo kirjoitti muistelmansa 14.09.1935, mutta niitä ei ole julkaistu kirjana. Sukulaiset ovat muuttaneet käsikirjoituksen pdf-tiedostoksi 26.12.2010, joka nyt on kaikkien luettavissa. Kertoessaan omista kokemuksistaan hän myös kertoo aikansa ilmiöistä, mikä antaa hänen muistelmilleen yleistä kiinnostavuutta. Hän kertoo monista 1800-luvun lopun asioista: raipparangaistuksesta, savupirtistä, pohjois-savolaisista häistä, herännäisyydestä, suuresta nälkävuodesta 1867–1868, maatalous- ja tukkilaisasioista, kirjansitomistyöstä, Jyväskylän seminaarista, kansakoulun alkuajoista ja opettajan työstä.1. Alakansakoulunopettajien valmistuksen kehitys Suomessa vuosina 1866–1939
2. Suomen kirjailijat tietokanta
3. Pohjoissavolaisen kaunokirjallisuuden bibliografia – Kaarlo Wesala
4. Kansalliskirjaston digitoitu aineisto


title: Jimsonweed

text: Jimsonweed on vokalisti Suho Superstarin perustama helsinkiläinen rockyhtye, joka vaikutti vuosina 1994–2003 ja aktivoitui uudelleen 2016. Yhtyeen eri kokoonpanoissa soitti useita tunnettuja rockmuusikoita. Jimsonweedin musiikki oli aggressiivista ja polveilevaa ja se oli arvostettu erityisesti pääkaupunkiseudun rockpiireissä. Tyylillisesti yhtyeen musiikkia on kuvailtu psykedeeliseksi stoner-metalliksi.


title: Jimsonweed

text: Jimsonweedin ensimmäinen pitkäsoitto "Invisible Plan" ilmestyi vuonna 1996. Seuraavana vuonna äänitettiin albumikokonaisuus "Ad Astra", mutta se jäi julkaisematta. Samoin kävi vuonna 2002 äänitetylle "Ghost Of Koplille". Jälkimmäinen kuitenkin näki päivänvalon lokakuussa 2016, kun Svart Records julkaisi levystä tehdyn uuden miksauksen vinyylipainosena.


title: Jimsonweed

text: Erittäin itsetietoisena esiintyjänä tunnettu Suho Superstar on toiminut myöhemmin myös tuottajana.


title: Jimsonweed

text: Jimsonweedin musiikkia kuullaan Olli Saarelan ohjaamassa elokuvassa Bad Luck Love vuodelta 2000.


title: Johannes Häyhä

text: Johannes Häyhä (17. kesäkuuta 1839 Rautjärvi – 23. maaliskuuta 1913 Rautjärvi) oli suomalainen opettaja ja kirjailija. Hän käytti nimimerkkejä "H-ä", "J.H-ä" ja "-yhä". Häyhä keräsi itä-suomalaista kansanperinnettä ja julkaisi sitä useissa teoksissaan.


title: Johannes Häyhä

text: Häyhän vanhemmat olivat talollinen Johannes Häyhä ja Maria Pajari. Häyhä kasvoi lähes 50 hengen suurperheessä ja pääsi käymään Ilmeen hovin omistajan everstiluutnantti Tavastin myötävaikutuksella Viipurin rahvaankoulun. Hän toimi opettajana ensin Tervajoella 1855–1860 ja sitten Viipurin rahvaankoulussa (myöhemmin kansakoulu) 1861–1889. Jyväskylän seminaarissa hän kävi harjoittelemassa vuonna 1873. Häyhä oli myös Viipurin lukusalin hoitaja 1883–1889, kuukausilehti Ilmiön toimittaja 1881 ja Viipurin Kansallisseuran esimies 1887. Vuodesta 1890 hän toimi maanviljelijänä Rautjärvellä ja oli Rautjärven kuntakokouksen esimies 1890-1892. Johannes Häyhän muistopatsas sijaitsee Rautjärven kirkon edessä. Sen on pystyttänyt 17. kesäkuuta 1989 Häyhän sukuseura.


title: Johannes Häyhä

text: Johannes Häyhä oli kirjailija, joka keräsi eteläkarjalaista kansanperinnettä ja julkaisi keräämänsä aineiston pohjalta lukuisia teoksia. Kirjat ovat rikas kuvaus Häyhän kotiseudun elämään sellaisena, kun sitä elettiin 1700- ja 1800-luvuilla. Häyhän teokset otettiin aikoinaan suurella innostuksella vastaan. Kuvauksissa viehätti sekä kansanperinne että juonellinen kaunokirjallinen ilmaisu.


title: Johannes Häyhä

text: Häyhän ensimmäinen puoliso vuodesta 1866 oli Anna Josefina Keirio (k. 1867) ja toinen vuodesta 1868 Anna Häyhä (k. 1932).


title: Bibliodraama

text: Bibliodraamalla tarkoitetaan toiminnallista menetelmää, jolla ryhmässä tutkitaan Raamatun tekstiä. Bibliodraama syntyi 1970-luvulla. Erityisesti Saksassa sitä kehitettiin rinnan yhteiskunnassa vaikuttaneiden muiden teatteri- ja terapiasuuntausten kanssa. Suomessa bibliodraamaa on ollut 1980-luvun puolivälistä lähtien. Suomen bibliodraamayhdistys perustettiin 2004.


title: Bibliodraama

text: Saksalainen Gerhard Marcel Martinin, joka on itse alusta asti ollut kehittämässä bibliodraaman menetelmiä, määrittelee: "Bibliodraama on kokemus- ja tekstipainotteinen: omat kokemukset pyritään saattamaan kosketuksiin niiden kokemusten kanssa, joita Raamattu kuvaa eri kertomuksissa, tilanteissa ja henkilöiden elämässä, mutta myös rukous-, meditaatio- ja opetusteksteissä."


title: Bibliodraama

text: Bibliodraamassa Raamatun kertomukset saavat uutta sisältöä, kun lukemisen lisäksi piirretään, maalataan, eläydytään, liikutaan, tanssitaan yms. Bibliodraamassa ei ole olemassa oikeaa tai väärää tapaa lähestyä Raamatun tekstiä, vaan kaikki inhimilliset ilmaisun keinot ovat sallittuja. Bibliodraamaohjaajan koulutustaustasta ja suuntautumisesta riippuen kokoontumisissa hyödynnetään psyko- ja sosiodraaman, hahmoterapian, kehotyöskentelyn, tarinateatterin tai teatterin keinoja. Jos ohjaajalla on teologin koulutus ja hän on perehtynyt raamatuntutkimukseen (eksegetiikkaan), niin bibliodraamassa voidaan hyödyntää myös tutkimuksen avaamia näköaloja.


title: Terneuzen

text: Terneuzen on kaupunki Alankomaiden lounaisosassa, Zeelandin maakunnassa. Kaupungissa on noin 55 000 asukasta ja se on Zeelandin suurin kaupunki.


title: Terneuzen

text: Terneuzenin satama on Alankomaiden kolmanneksi suurin. Kaupunki mainitaan ensimmäisen kerran kirjallisessa lähteessä vuonna 1325 ja kaupunkioikeudet se sai vuonna 1584. Legendan mukaan Terneuzen oli aikanaan Lentävän hollantilaisen kotisatama.


title: Terneuzen

text: Terneuzenissa sijaitsee Outokumpu Oyj:n omistama ruostumattoman teräksen tuotantolaitos.


title: Jussi Tiitola

text: Heikki Juhani (Jussi) Tiitola (12. lokakuuta 1910 Tampere – 20. joulukuuta 1939 Suurselkä) oli suomalainen jääkiekkohyökkääjä ja varatuomari.


title: Jussi Tiitola

text: Tiitolan vanhemmat olivat kunnallisneuvos ja rakennusmestari Heikki Tiitola ja Hanna Maria o.s. Helander. Hänen puolisonsa oli Eeva o.s. Kyröhonka, jonka kanssa hän sai yhden lapsen. Tiitola kirjoitti ylioppilaaksi Tampereen suomalaisesta yhteiskoulusta vuonna 1928, jonka jälkeen hän lähti jatkamaan opintoja Helsingin yliopiston lainopilliseen tiedekuntaan. Ylemmän oikeustutkinnon hän suoritti vuonna 1936.


title: Jussi Tiitola

text: Tiitolan poika Olli Tiitola pelasi koripalloa miesten SM-sarjassa, ja tämän Petri-poika voitti kaksi Suomen mestaruutta uintiviesteissä.


title: Jussi Tiitola

text: Tiitola työskenteli opintojensa jälkeen Pirkkalan kihlakunnan notaarina vuosina 1937–1938 ja omisti Hannu J. Vuorion asianajotoimiston Tampereelta. Tiitola oli jo nuorena koulupoikana kiinnostunut erilaisista pallopeleistä. Hän saavuttikin jo nuorella iällä ensimmäisen Tampereen mestaruutensa verkkopallossa, jota hän harrasti myöhemmin menestyksellisesti myös kansallisella tasolla. Hän harrasti myös jääpalloa ja jääkiekkoa.


title: Jussi Tiitola

text: Jääkiekossa Tiitola pelasi koko uransa, kaikkiaan kuusi kautta Tampereen Ilveksessä ja toimi joukkueen kapteenina vuosina 1937–1939. Hän oli SM-sarjan paras maalintekijä kolmena vuonna peräkkäin, kausina 1934–1935, 1935–1936 ja 1936–1937. Lisäksi hän voitti Ilveksen kanssa kaksi SM-pronssia, yhden hopean ja kolme Suomen mestaruutta.


title: Jussi Tiitola

text: Tiitolan harrastuksiin kuului vielä kaikkien urheiluharrastusten lisäksi mieskuorolaulu. Ylioppilasaikoinaan hän lauloi Ylioppilaslaulajissa ja myöhemmin Tampereella mieskuoro Laulajissa.


title: Jussi Tiitola

text: Tiitolan veljet Martti, Jaakko, Matti ja Risto pelasivat myös jääkiekon SM-sarjaa Ilveksessä ja muissa seuroissa.


title: Jussi Tiitola

text: Tiitola liittyi Suojeluskuntajärjestöön jo nuorena ja suoritti asevelvollisuutensa vuosina 1930–1931 Tampereen rykmentissä, jona aikana hän kävi Reserviupseerikoulun kurssin numero 20. Talvisotaan hän sai kutsun ja hänet sijoitettiin joukkueenjohtajaksi Jalkaväkirykmentti 16:n VI pataljoonaan. Hän johti joukkueensa taisteluihin Tolvajärvellä, Ristisalmella, Ignoinaholla, Jylmäkänsalmella ja viimein Suurselässä, jossa Tiitolan lupaava urheilijan ura katkesi 20. joulukuuta 1939 Suurselän metsätaisteluissa kaatumiseen. Hänet haudattiin sukunsa hautaan Tampereelle.


title: Tuomas Timonen

text: Tuomas Timonen (s. 1975) on kaksi runokokoelmaa julkaissut ja useita näytelmiä kirjoittanut suomalainen kirjailija ja ohjaaja. Koulutukseltaan hän on talonrakentaja ja dramaturgi.


title: Tuomas Timonen

text: Ensimmäinen runokokoelma "Vuosi oli kaatuneita puita" ilmestyi vuonna 2003 Tammen ja toinen, "Oodi rakkaudelle", vuonna 2007 Teoksen kustantamana. Timonen sai vuonna 2007 Tanssiva karhu -palkinnon, jonka Yleisradio myöntää korkeatasoisesta kotimaisesta runoudesta.


title: Tuomas Timonen

text: Timonen on kirjoittanut myös useita näytelmiä, kuten muun muassa "Minun poikani tarina", "Elämänmäki" ja "Suklaa, suklaa".


title: Marjo Niemi

text:
Marjo Niemi (s. 3. syyskuuta 1978 Eura) on monipuolinen suomalainen kirjailija ja dramaturgi. Viiden romaanin ja lukuisten näytelmien lisäksi hän on liikkunut kirjoittajana kuvataiteen, radion, musiikin ja esitystaiteen parissa. Hän valmistui dramaturgiksi Teatterikorkeakoulusta vuonna 2004. Samana vuonna ilmestyi Niemen esikoisromaani "Juostu maa", jolle myönnettiin Tiiliskivi-palkinnon. Vuonna 2008 hän oli ehdolla Runeberg-palkinnon ja 2009 Lea-palkinnon saajaksi. Kirjoittamisen lisäksi Niemi on tehnyt musiikkia yhtyeissä Hope Comes in Many Forms ja Ihmissyöjän ystävät.
Hän on toiminut myös radiokolumnistina Ylellä.


title: Anna Maria Mäki

text: Anna Maria Mäki (s. 1976) on suomalainen kirjailija. Hän on julkaissut vuonna 2005 kiitetyn novellikokoelman "Suljetun paikan lumo", ja hän oli samana vuonna ehdolla Olvi-, Runeberg- ja Tiiliskivi-palkintojen sekä Helsingin Sanomain kirjallisuuspalkinnon saajaksi. Vuonna 2007 häneltä ilmestyi yhdessä Mervi Lehmusoksan ja Esko Kuokkasen kanssa kirjoitettu "Puutarha parvekkeella" -kirja. Mäen toinen teos, "Virginian vaatteet" ilmestyi vuonna 2011. Sen laji on lyhytproosa. Vuonna 2017 hän julkaisi lastenkirjan "Manna ja mahaluu".


title: Anna Maria Mäki

text: Koulutukseltaan Anna Maria Mäki on filosofian maisteri pääaineenaan suomen kieli, jonka lisäksi hän on opiskellut kirjallisuutta ja viestintää sekä käynyt useita kirjoittajakoulutuksia.


title: Neutraali monismi

text: Neutraali monismi on ontologinen näkemys, jonka mukaan todellisuus koostuu yhdentyyppisestä (monismi) perussubstanssista, joka itsessään ei ole olemukseltaan sen enempää henkistä kuin aineellistakaan, mutta voi ilmetä sekä henkisinä että aineellisina aspekteina tai ominaisuuksina. Neutraali monismi on näin kaksoisaspektiteorian mukainen. Neutraali monismi sijoittuu kahden muun keskeisimmän monistisen näkemyksen, idealismin ja materialismin, väliin.


title: Neutraali monismi

text: Neutraalin monismin esitteli Baruch Spinoza 1600-luvulla. William James kannatti sitä esseessään "Onko ”tietoisuutta” olemassa?" (1904). Bertrand Russell kannatti näkemystä jonkin aikaa. Näkemys ilmenee myös Alfred J. Ayerin teoksessa "Language, Truth and Logic". Myös David Bohmin näkemys todellisuuden kokonaisvaltaisesta prosessiluonteesta on sukua neutraalille monismille.


title: Neutraali monismi

text: Myöhemmin Donald Davidson on kannattanut mielen ja ruumiin ongelman suhteen niin kutsuttua anomaalista monismia, joka on sukua aiemmille neutraalin monismin teorioille, mutta ei kokonaan yhtenevä. Emergentti materialismi on toinen ontologisen monismin muoto, joka hyväksyy sekä mielen että aineen olemassaolon.


title: Olli Löytty

text: Olli Löytty (s. 1966 Swakopmund, Namibia) on suomalainen tutkija ja tietokirjailija.


title: Olli Löytty

text: Löytty on julkaissut ja toimittanut lukuisia kulttuuria ja kansallista identiteettiä koskevia kirjoituksia ja tutkimuksia. Väitöskirjassaan hän käsitteli suomalaisten mielikuvia Ambomaasta. Löytty on myös opettanut tieteellistä ja tietokirjoittamista useissa eri oppilaitoksissa.


title: Olli Löytty

text: Vuosina 2008–2013 Löytty oli Suomen tietokirjailijat ry:n hallituksen jäsen. Vuonna 2014 Suomen tietokirjailijat ry palkitsi Löytyn Tietokirjailijapalkinnolla tunnustuksena laajasta ja ansiokkaasta tietokirjatuotannosta.


title: Olli Löytty

text: Olli Löytty on gospelmuusikko Jaakko Löytyn, rumpali Sakari Löytyn ja basisti Mikko Löytyn veli.


title: Oktanoli

text: Oktanoli eli 1-oktanoli eli n-oktanoli eli oktyylialkoholi eli heptyylikarbinoli on kahdeksanatomisesta hiiliketjusta koostunut väritön normaaliolosuhteissa nestemäinen alkoholi, jota esiintyy luonnossa estereissä. Oktanoli on primäärinen alkoholi. Harvinaisempia muotoja ovat 2-, 3- ja 4-oktanolit, jotka ovat sekundäärisiä alkoholeja.


title: Oktanoli

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Olli Sinivaara

text: Olli Sinivaara (s. 1980) on suomalainen runoilija, kriitikko, kääntäjä ja kolumnisti. Hän toimi Nuori Voima -lehden päätoimittajana vuosina 2008–2009.


title: Olli Sinivaara

text: Sinivaaran esikoisrunokokoelma "Hiililiekki" ilmestyi keväällä 2005. Sen jälkeen hänen runojensa käännöksiä on ilmestynyt Yhdysvalloissa ja Ruotsissa. Keväällä 2006 ilmestyi Sinivaaran yhdessä Antti Arnkilin kanssa toimittama esseeantologia "Kirjoituksia Väinö Linnasta". Vuonna 2007 Sinivaaralta ilmestyi toinen runokokoelma, "Palava maa", josta hänelle myönnettiin Kalevi Jäntin kirjallisuuspalkinto. Syksyllä 2009 ilmestyi Sinivaaran kolmas runoteos "Valonhetki", joka päätti "Hiililiekin" ja "Palavan maan" aloittaman trilogian.


title: Olli Sinivaara

text: Sinivaara on myös suomentanut ranskalaista filosofiaa ja runoutta. Hänen kääntämiään ovat muun muassa René Girardin "Väkivalta ja pyhä" (Tutkijaliitto, 2004) sekä Jean Baudrillardin "Terrorismin henki" (Tutkijaliitto, 2006).


title: Kaksoisaspektiteoria

text: Kaksoisaspektiteoria on mielenfilosofinen näkemys, jonka mukaan henkinen (mentaalinen) ja aineellinen (fysikaalinen) ovat saman substanssin kaksi eri aspektia.


title: Kaksoisaspektiteoria

text: Kaksoisaspektiteorian suhde neutraaliin monismiin ei ole selkeä, ja neutraali monismi voidaan lukea yhdeksi kaksoisaspektiteorian mukaiseksi näkemykseksi. Voidaan kuitenkin katsoa, että siinä missä neutraali monismi sallii neutraalien entiteettien asiayhteyden määrittää sen, ovatko entiteetit henkisiä, aineellisia, kumpaakin vai ei kumpaakaan, kaksoisaspektiteoria vaatii, että henkinen ja aineellinen ovat erottamattomia ja redusoimattomia, mutta kuitenkin erillisiä.


title: Kaksoisaspektiteoria

text: Kaksoisaspektiteoriaa ovat kannattaneet muiden muassa Baruch Spinoza, Gustav Fechner, Arthur Schopenhauer, George Henry Lewes, P. F. Strawson, Thomas Nagel ja David Chalmers. Kaikkien mukaan on olemassa joku sellainen perustava substanssi, jota ei voida pitää luonteeltaan sen enempää henkisenä kuin aineellisenakaan: esimerkiksi Spinozan mukaan tämä oli Jumala tai luonto, Strawsonin mukaan henkilöt ja Chalmersin mukaan informaatio.


title: Juhana Vähänen

text: Juhana Vähänen (s. 1982, Jyväskylä) on suomalainen runoilija ja kirjailija. Vähäsen esikoisteos "Cantorin pölyä" (Savukeidas) julkaistiin vuonna 2005. Toinen runokokoelma "Avaa tule" (Teos) ilmestyi tammikuussa 2008.


title: Juhana Vähänen

text: Lisäksi Vähäseltä on julkaistu pienoisromaanit "Kakadu" (ntamo 2007) ja "Nilkka" (ntamo 2010). Hänen runojaan on julkaistu muun muassa Books from Finland -lehdessä, Kerberoksessa, Nokturnossa, Nuoressa Voimassa, ruotsalaisessa OEI-runouslehdessä, australialaisessa Otoliths-runouslehdessä, Parnassossa ja Tuli&Savussa.


title: Juhana Vähänen

text: Vähänen on pitänyt suosittua runoblogiaan, BigSur ja Surreal, jo vuodesta 2003.


title: Shopper-markkinointi

text: Shopper-markkinointi tapahtuu myymäläympäristössä ja se pyrkii tekemään ostoksilla olevasta henkilöstä tuotteen ostajan. Shopper-markkinoinnin tavoitteena on siis ostopäätösten synnyttäminen myymälässä tuotteen läheisyydessä. Tuotteen kuluttaja ja shopper voivat olla eri henkilöitä. Esimerkiksi perheenäiti saattaa vastata 90 %:sti koko perheen päivittäistavaraostoksista, kun taas kulutus voi jakautua tasaisesti neljälle eri perheenjäsenelle.


title: Shopper-markkinointi

text: Vähittäiskaupan perspektiivistä shopper-markkinointi tarkoittaa sitä, että tavarantoimittajat kohdistavat markkinointi-investointejaan myymälään perinteisten mediainvestointien asemesta. Lisäksi merkittävä taustatekijä shopper-markkinoinnin syntyyn on ollut kaupan kehittyneempien tietojärjestelmien mahdollistama asiakkaiden ja ostokäyttäytymisen tarkempi ymmärtäminen (esimerkiksi kanta-asiakaskortteihin perustuva ostotapahtumadata). Tavarantoimittajien investoinnit shopper-markkinointiin kasvavat 21 % vuositasolla ja esimerkiksi Procter & Gamble investoi tilinpäätöstietojensa mukaan vuosittain vähintään 500 miljoonaa shopper-markkinointiin . Esimerkiksi seuraavat tutkimustulokset ovat ohjanneet investointeja kuluttajamarkkinoinnista Shopper-markkinointiin:


title: Shopper-markkinointi

text: Shopper-markkinoinnin lähtökohtana on aina Shopper, eli ostoksilla oleva henkilö. Tämän vuoksi toimenpiteenä Shopper-markkinointi tarkoittaa myymälässä shopperin tavoittavaa markkinoinnillista ärsykettä, joka perustuu ymmärrykseen shopperin ostokäyttäytymisestä. Shopper-markkinointi voidaan jakaa perinteisen markkinointimixin tapaan neljään P:hen, eli tuotteeseen (product), hintaan (price), saatavuuteen (place) ja markkinointiviestintään (promotion).


title: Shopper-markkinointi

text: Shopperin ostokäyttäymisestä saadaan informaatiota kolmella eri tiedonkeräysmetodilla: havainnoinneille, haastatteluilla ja kassajärjestelmästä. Myymälässä tehtävillä havainnoinneilla selvitetään miten shopper käyttäytyy ostaessaan tuotetta. Esimerkiksi ostoprosessin pituus, mitä huomasi, kosketteli, tutki, ja mitä osti sekä prosessiin vaikuttavat ostotavat. Haastatteluilla selvitetään ostokäyttäytymistä ohjaavia motiiveja. Useimmiten selvitettäviä asioita ovat tuotteen korvattavuus ja substituuttien tunnistaminen, arvostukset ja asenteet, mielihalut ja motivaatiotekijät sekä lifestyle ja elämäntilanne. Kassajärjestelmästä saadaan tieto milloin ja mitä tuotteita on myyty. Lisäksi kanta-asiakaskorttien avulla pystytään ostoskuitit kohdistamaan tiettyihin shoppereihin. Näin saadaan absoluutinen tieto mitä ja milloin yksittäinen shopper on ostanut. Syvällisin näkemys shopperin ostokäyttymisestä saadaan yhdistämällä edellä mainittujen tiedonkeräysmuotojen informaatio, jotta saadaan kokonaisvaltainen shopper-näkemys (miten, miksi, mitä ja milloin).


title: Shopper-markkinointi

text:
Shoppereiden segmentointia tehtäessä markkina jaetaan olennaisiin ja mitattaviin ryhmiin eli segmentteihin ostokäyttäytymisinformaation perusteella. Shopper-segmentoinnin avulla on helpompi vastata yksittäisten segmenttien tarpeisiin. Esimerkiksi hintaherkät ja traditionaaliset shopperit poikkeavat ostokäyttäytymiseltään selkeästi toisistaan. Segmentoinnin avulla markkinointitoimenpiteet pystytään kohdistamaan tuottoisimmille shoppereille.
McCarthy, E. Jerome (1960). Basic Marketing, Irwin-Dorsey Limited, ISBN 0256085242


title: AC Ace

text: AC Ace on AC:n valmistama roadster, jota valmistettiin vuosina 1952–1962. Autossa oli Bristolin 6-sylinterinen moottori, jonka valmistamisen lopettaminen on todennäköisin syy myös mallin valmistuksen lopettamiseen. Vaihteisto oli 4-vaihteinen manuaali ja moottorivaihtoehtoina olivat 2 litran ja 2,6 litran moottorit.


title: Somalianruohikkokiuru

text: Somalianruohikkokiuru ("Heteromirafra archeri") on äärimmäisen uhanalainen luoteisessa Somaliassa elävä lintu.


title: Somalianruohikkokiuru

text: Somalianruohikkokiuru on kooltaan noin 14 cm. Laji on isopäinen, pullea ja pyrstöltään lyhyt. Väritykseltään lintu on ruskeankirjava. Vatsa ja pää ovat muuta ruumista vaaleammat. Somalianruohikkokiurulla on valkea silmäkulmajuova. Savannikiuru ("Mirarfa cantillans" ) on hyvin samannäköinen lukuun ottamatta pidempää pyrstöä ja ruosteenruskeita siivenreunuksia. Lajin äänistä ei ole tietoa.


title: Somalianruohikkokiuru

text: Laji elää ruohikkomailla tai ruohikkoisilla ja pensaikkoisilla kivikkoseuduilla. Varmistettuja havaintoja lajista ei ole ollut vuoden 1955 jälkeen. Kannan kooksi arvioidaan kuitenkin 50–250 yksilöä . Suurin uhka somalianruohikkokiuruille on ruohikkomaiden otto viljelyskäyttöön .


title: Eileen Davidson

text: Eileen Marie Davidson (s. 15. kesäkuuta 1959 Artesia, Kalifornia, Yhdysvallat) on yhdysvaltalainen näyttelijä. Hänet tunnetaan parhaiten Ashley Abbottin roolista saippuasarjassa "Tunteita ja tuoksuja", jossa hän on näytellyt vuodesta 1982 lähtien ja josta hän oli vuonna 2003 Daytime Emmy -pääosapalkinnon ehdokkaana. Hän näytteli Ashleyta myös sisarsarja "Kauniissa ja rohkeissa" 2007–2008, jolloin hän palasi jälleen "Tunteita ja tuoksuja" -sarjaan.


title: Eileen Davidson

text: Davidsonin toinen tunnettu rooli on Kristen Blake DiMera vuosina 1993–1998, 2012–2013, 2014, 2015 ja 2017– "Päivien viemää" ("Days of Our Lives") -saippuasarjassa, josta hän oli Daytime Emmy -pääosapalkinnon ehdokkaana 1998, sekä 2014, jolloin hän voitti palkinnon.


title: Eileen Davidson

text: Lokakuussa 2014 julkistettiin Davidsonin liittyneen myös Suomessa esitettävään "Beverly Hillsin täydelliset naiset" ("The Real Housewives Of Beverly Hills") -sarjan 18. marraskuuta Yhdysvalloissa alkaneen viidennen kauden henkilökaartiin. Suomessa jaksot nähtiin syksyllä 2015. Davidson on mukana myös sarjan kuudennella ja seitsemännellä tuotantokaudella, jotka alkoivat Yhdysvalloissa joulukuussa 2015 ja joulukuussa 2016. Sarjan kahdeksannen kauden kuvaukset ovat alkaneet kesäkuussa 2017.


title: Eileen Davidson

text: Davidson on myös kirjailija ja on kirjoittanut neljä jännityskirjaa, jotka on julkaistu pehmeäkantisina: "Death In Daytime" (2008), "Dial Emmy For Murder" (2009), "Diva Las Vegas" (2010), ja "Swinging In The Rain" (2011). Elokuvaoikeuksista pohjautuen näihin kirjoihin on myös keskusteltu.


title: Eileen Davidson

text: Keväällä 2017 kuvattiin Davidsonin ja Van Pattenin tähdittämää elokuvaa "Walk in Vegas", jonka on ohjannut Eric Balfour.


title: Eileen Davidson

text: Davidson on naimisissa näyttelijä, tennisammattilainen ja "World Poker Tour" -juontaja Vincent Van Pattenin kanssa, joka on tunnetun Van Pattenin näyttelijäsuvun jäsen. Vincent Van Pattenin isä on edesmennyt näyttelijä Dick Van Patten, täti Joyce Van Patten ja serkku Talia Balsam. Aiemmin Davidson on ollut naimisissa niin ikään päiväsarjoissa näytelleiden Jon Lindstromin "(General Hospital)" ja Christopher Mayerin "(Santa Barbara)" kanssa. Davidsonilla on Van Pattenin kanssa yksi poika, ja kaksi poikapuolta.


title: Jouko Sirola

text: Jouko Sirola (s. 30. toukokuuta 1963) on suomalainen kirjailija.


title: Jouko Sirola

text: Sirolalta ovat ilmestynyt novellikokoelmat "Sisustus" (Tammi 2000) ja "Käveltävä takaperin" (Tammi 2003), romaani "Mitään pelättävää ei ole" (Teos 2006), episodiromaani "Etsijä ja hänen neljätoista elämäänsä" (Teos 2011) ja tieto- ja kaunokirjallisuutta yhdistelevä teos "Lumottu niitty – erään tien tarinoita" (Teos 2012). Hänen novellejaan on käännetty unkariksi ja englanniksi. Sirolan novelli on julkaistu Johanna Sinisalon toimittamassa fantasia-antologiassa "The Dedalus Book of Finnish Fantasy" (2005).


title: Jouko Sirola

text: Sirolan pakinoita on julkaistu "Parnassossa" ja kokoelmana "Toniemi ja Huvuori, ylimmät ystävykset" (Teos 2008). Kaunokirjallisuuden lisäksi Sirola on julkaissut kulttuurihistoriallisia matkaesseitä "Hiidenkivi"-lehdessä sekä lehtiartikkeleita, kolumneja ja kirja-arvioita.


title: Iskelmä (lehti, 2000-luku)

text: Iskelmä oli populaari, musiikkiin painottunut aikakauslehti. Ensimmäinen numero ilmestyi 30. maaliskuuta 2008. Lehden oli tarkoitus ilmestyä 2008 kolme kertaa ja myöhemmin kuusi kertaa vuodessa. Lehden viimeinen numero ilmestyi joulukuussa 2008.


title: Iskelmä (lehti, 2000-luku)

text: Lehdessä oli sata sivua. Lehdellä ei ollut kytköksiä 1960-luvun kaimaansa. Uutta Iskelmä-lehteä julkaisi ja kustansi Acacom Media Oy, yhteistyökumppanina Iskelmä-radio. Lehden päätoimittaja oli Sanna Wikström.


title: Risto Tiitola

text: Risto Tiitola (24. huhtikuuta 1915 Tampere – 20. marraskuuta 2015 Tampere) oli diplomi-insinööri ja suomalainen jääkiekkohyökkääjä. Hän pelasi suurimman osan uraansa Tampereen Ilveksessä ja toimi joukkueen kapteenina kaudella 1940–1941. Uransa Tiitola aloitti kuitenkin TaPassa jo ennen Ilveksen perustamista, kaudella 1930–1931 ja voitti TaPassa jo mestaruuden. Sotien jälkeen hän pelasi vielä yhden kauden Helsingin Karhu-Kissoissa. Tiitola voitti Ilveksen riveissä neljä Suomen mestaruutta, yhden hopean ja kolme pronssia.


title: Risto Tiitola

text: Tiitola edusti Suomea jääkiekon MM-kilpailuissa vuonna 1939, missä hän pelasi kolme ottelua. Tiitola toimi joukkueen kapteenina.


title: Risto Tiitola

text: Tiitolan veljet Martti, Jaakko, Matti ja Jussi pelasivat myös jääkiekon SM-sarjaa Ilveksessä ja muissa seuroissa.


title: Pontiac Solstice

text:
Pontiac Solstice on Pontiacin urheiluautomalli, joka ulkomuoto perustui Solstice conceptiin (2002), ja tuli tuotantoon North American Auto show’ssa esittelyn jälkeen2004. Auton korimalli on roadster. Autossa on R4-moottori ja sen voimanvälitys on takaveto. Solstice sai vuonna 2006 "North American Car of the Year" ja "Design of the Year" -palkinnon samana vuonna. Alkuun autoa sai vain avomallina, 2008 jälkeen myös umpinaisena. Pontiac Solsticen hintaluokka on 20 490 Yhdysvaltain dollaria. Solsticessa on vakiovarusteena 5-vaihteinen manuaalivaihteisto ja lisävarusteen saa 5-vaihteisen automaatin. Autoa myytiin n.10 000 kappaletta kunnes Pontiacin merkki lakkautettiin 2008 alkaneen laman seurauksena, tehdas suljettiin heinäkuussa 2009.
Autoa valmistettiin myös Opel GT ja Daewoo G2X- nimisinä eri markkina-alueille.


title: Charterhouse School

text: Charterhouse School on englantilainen erityisesti pojille tarkoitettu yksityinen sisäoppilaitos. Se on yksi alkuperäisestä yhdeksästä yksityiskoulusta, jotka määriteltiin vuoden 1868 yksityiskouluasetuksessa. Koulun perusti Thomas Sutton 1611 entisen Carthuisin luostarin paikalle, mutta koulu muutti Godalmingiin Surreyn kreivikuntaan 1872. Nykyisin oppilaita kutsutaan vielä carthuisilaiksi ja vanhoja oppilaita "Old Carthusians" tai "OC". Charterhouse on yksi Britannian kalleimmista kouluista. Lukukausimaksut ovat 26 100 puntaa (noin 30 000 euroa) vuodessa.


title: Charterhouse School

text: Koulussa urheillaan nykyisin useita lajeja, kuten jalkapalloa, maahockeya, krikettiä, maastojuoksua, tennistä, uintia, squashia, ammuntaa, rugbya, sulkapalloa ja kiipeilyä.


title: Miia Toivio

text:
Miia Toivio (s. 1974, Ilmajoki) on runoilija, jonka esikoisrunokokoelma "Loistaen olet" (Teos) julkaistiin vuonna 2007. Teos oli ehdolla Tiiliskivi-palkinnon saajaksi.
Toivion runoja on myös julkaistu muun muassa Elävien runoilijoiden Klubin vuosikirjassa (MotMot 2004), Nokturnossa, Nuoressa Voimassa ja ruotsalaisessa runouslehti OEI:ssa.


title: Miia Toivio

text: Toivio on työskennellyt runoklubien järjestäjänä, kirjallisuusarvostelijana ja runouslehti Tuli&Savun päätoimittajana vuosina 2003–2006. Hän on myös runoyhdistys Nihil Interitin aktiivijäsen.


title: Kongō Gumi

text:
Tämän Osakassa pääkonttoriaan pitävän rakennusalan perheyrityksen katsotaan syntyneen vuonna 578, jolloin Prinssi Shotoku toi Kongō-suvun jäseniä Japaniin rakentamaan buddhalaista Shitennō-ji temppeliä, joka on edelleen pystyssä.
Vuosisatojen ajan Kongō Gumi on osallistunut monien kuuluisien rakennusten pystytykseen, kuten 1500-luvulla Osakan linna sekä Hōryū-ji Narassa.


title: Kongō Gumi

text: 3-metrien käärö 1600-luvulta kuvaa 40 sukupolvea yrityksen alkuun saakka. Kuten monissa arvostetuissa japanilaisissa suvuissa, vävyt liittyivät klaaniin ja ottivat Kongō-sukunimen. Täten vuosien saatossa sukulinja on jatkunut joko pojan tai tyttären kautta.


title: Kongō Gumi

text: Yritys joutui vaikeuksiin ja lopulta likvidointiin tammikuussa 2006 ja Takamatsu Corporation otti haltuunsa sen omaisuuden


title: Kongō Gumi

text:
Ennen selvitystilaa yrityksellä oli yli 100 työntekijää ja sen liikevaihto oli
7.5 miljardia jeniä (70 miljoonaa dollaria) vuonna 2005; se oli edelleen erikoistunut buddhalaisten temppelien rakentamiseen. Yrityksen viimeinen presidentti Masakazu Kongō oli 40:s Kongō yrityksen johdossa. Joulukuussa 2006 Kongō Gumi jatkaa toimintaansa Takamatsun kokonaan omistamana tytäryrityksenä.


title: Amanda ja Caitlin Fein

text: Amanda ja Caitlin Fein (s. 4. syyskuuta 1992 Kalifornia, Yhdysvallat) ovat yhdysvaltalaiset näyttelijäkaksoset. Heidät tunnetaan vuoden 1999 elokuvasta "Vaippahousut vauhdissa". He ovat tehneet myös jonkin verran äänirooleja, kuten muun muassa animaatioelokuvassa "Pikku kananen" vuonna 2005. He ovat esiintyneet myös sarjassa "Salaiset kansiot". Tytöt aloittivat näyttelemisen 4-vuotiaina, vuonna 1996.


title: Bodomin kartano

text: Bodomin kartano on Espoon Bodomissa sijaitseva kartano. Kartanon historia tunnetaan vuodesta 1492. Nykyinen päärakennus on vuodelta 1793. Siihen on tehty laajoja muutostöitä 1885 ja 1929–1930. Päärakennus on ollut asuinkäytössä katkoitta siihen saakka, kun Master Golf Course Oy osti Bodomin kartanon 2000-luvun alussa. Kartano toimii nykyisin Master Golfin klubirakennuksena ja klubiravintolana.


title: Silja Järventausta

text: Silja Järventausta (s. 1977, Seinäjoki) on suomalainen runoilija. Hänen esikoisteoksensa "Patjalla meren yli" (Teos) julkaistiin vuonna 2006.


title: Silja Järventausta

text: Järventaustan runoja on julkaistu myös Elävien runoilijoiden klubin vuosikirjassa (MotMot 2000), Tuli & Savu -lehdessä, Nuoressa Voimassa ja Parnassossa.


title: Silja Järventausta

text: Järventausta on opiskellut Helsingin yliopiston lisäksi myös Snellman-korkeakoulussa ja Kriittisessä korkeakoulussa. Hän on työskennellyt Helsingin yliopistossa ja suunnitellut Kansallismuseoon lasten satureitin. Tällä hetkellä Järventausta työskentelee Lastentarhamuseossa.


title: Emmy Clarke

text: Mary Elizabeth ”Emmy” Clarke (s. 25. syyskuuta 1991) on yhdysvaltalainen näyttelijä.


title: Emmy Clarke

text: Clarke syntyi Mineolassa, New Yorkissa, mutta muutti vuoden ikäisenä vanhempiensa mukana Houstoniin, Texasiin ja kuusivuotiaana Wokingiin, Englantiin, missä hän meni amerikkalaiseen kouluun ennen paluuta New Yorkiin. Lempinimi ”Emmy” tulee Clarken etunimien alkukirjaimista. Hänellä on keskimmäinen kolmesta lapsesta ja hänellä on vanhempi veli Patrick ja sekä nuorempi sisko Bridget. Clarke asuu nykyään Connecticutissa.


title: Emmy Clarke

text: Clarken ensimmäinen rooli oli vuonna 2003 elokuvassa "My House in Umbria". Vuosina 2005–2009 hän näytteli Julie Teegeriä televisiosarjassa "Monk".


title: J. P. Pulkkinen

text: J. P. (Juha Pekka) Pulkkinen (s. 1959 Askola) on helsinkiläinen kirjailija, ohjaaja, käsikirjoittaja ja kulttuuritoimittaja.


title: J. P. Pulkkinen

text: Pulkkisen esikoisromaani "Ohi liitävä enkeli" ilmestyi vuonna 2004, novellikokoelma "Minä, Laura ja Cary Grant" vuonna 2006 ja "Kaikki onnelliset perheet" vuonna 2008. Syksyllä 2011 ilmestyi musiikkia ja omaelämäkertaa yhdistelevä "Pieni kaistale maata". Romaani "Puhu Eevalle" ilmestyi vuonna 2016. Pulkkiselta ilmestyy toukokuussa 2018 rikosromaani "Sinisiipi", joka on Vantaa-sarjan ensimmäinen osa.


title: J. P. Pulkkinen

text: Vuonna 1979 Pulkkinen oli perustamassa Päät-yhtyettä ja vuonna 1983 Keba-yhtyettä, jossa hän soitti vuoteen 1985. Hän opiskeli Helsingin yliopistossa kirjallisuutta ja teatteritiedettä ja valmistui filosofian maisteriksi vuonna 1989.


title: J. P. Pulkkinen

text: Pulkkinen on työskennellyt Yleisradiossa vuodesta 1990. Radiossa hänet tunnetaan mm. ohjelmista ja radiosarjoista "Timanttien jäljillä", "Merkkituote", "12 kertomusta liikkeestä" ja "Ikuiset kaupungit". Vuonna 2009 alkaneessa keskustelusarjassa "Television tiiliskivet" on käsitelty yli viisikymmentä keskeistä televisiosarjaa.


title: J. P. Pulkkinen

text: Televisioon Pulkkinen on ollut tekemässä muun muassa vuonna 1999 aloitettua henkilökuvasarjaa "Ammatti: suomalainen kirjailija", joka tähän mennessä esittelee 30 suomalaista kirjailijaa. Sarja sai vuonna 2003 tiedonjulkistamisen valtionpalkinnon.


title: J. P. Pulkkinen

text: Pulkkinen on tehnyt yhdessä Atro Lahtelan kanssa kirjallisuutta käsittelevät dokumenttielokuvat "Suomalainen Juha" (2002), joka pureutuu juhuuden olemukseen Juhani Ahon teoksesta ponnistaen, ja "Mika Waltari Tunturikatu 13" (2008), jossa kerrotaan miten Mika Waltarista, papin pojasta tuli itsensä ylityöllistävä menestyskirjailija.


title: J. P. Pulkkinen

text: Pulkkinen käsikirjoitti neliosaisen suomalaista huumoria käsittelevän sarjan "Naurun tasavalta". Suuren elokuvatähden ja pienen pohjoisen maan kohtaamisesta kertova dokumenttielokuva "Marlon Brando tuli Suomeen" valmistui vuonna 2011. Vuoden 2012 lopulla valmistui Pulkkisen ohjaama ja käsikirjoittama "Oiva, pöytä ja Kaj Franck", jossa Oiva Toikka kertoo monivuotisesta yhteistyöstään Kaj Franckin kanssa. Se voitti vuoden 2012 parhaan kulttuuriohjelman Koura-palkinnon. Toinen suomalaisen muotoilun huippua, Yrjö Kukkapuroa, käsittelevä dokumentti "Yrjö Kukkapuro ja tuolin henki" valmistui 2015. Vuonna 2016 valmistunut "Karavaani Baobab" seuraa Tuure Kilpeläisen ja Kaihon Karavaanin sekä legendaarisen senegalilaisen Orchestra Baobabin kohtaamista ja yhteisiä keikkoja kesällä 2015.


title: J. P. Pulkkinen

text: Yhdessä Pekka Laineen kanssa Pulkkinen käsikirjoitti 10-osaisen dokumenttisarjan "Urheilu-Suomi" (2017), joka oli Kultainen Venla -ehdokkaana, palkittiin Koura-palkinnolla ja vuoden urheilukulttuuritekona Suomen urheilugaalassa.


title: Disco (albumi)

text: Disco on Pet Shop Boysin remix-albumi, joka valittiin "Pleasen" seuraajaksi vuonna 1986. Se sisälsi "Pleaselta" hittibiisejä, ja pari b-puolen mixausta. Se ei päässyt korkeille listasijoille, koska se ei ollut virallinen albumi.


title: Marokko yleisurheilun maailmanmestaruuskilpailuissa

text: Marokko on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on Afrikan maista voittanut neljänneksi eniten kultamitaleja, kymmenen kappaletta. MM-kilpailujen kaikkien aikojen mitalitilastossa se on sijalla 19. Sen kaikki mitalit ovat tulleet juoksulajeista.


text: Marokon menestynein yleisurheilija MM-kilpailuissa on Hicham el-Guerrouj, joka voitti 1 500 metrin juoksun neljä kertaa peräkkäin: vuosina 1997, 1999, 2001 ja 2003. Kahteen kultamitaliin ovat yltäneet Nezha Bidouane 400 metrin aitajuoksussa (1997, 2001) ja Jau’ad Gharib maratonilla (2003, 2005). Yhden maailmanmestaruuden ovat voittaneet Sa’id Awita 5 000 metrin juoksussa vuonna 1987 ja Salah Hissou samalla matkalla vuonna 1999.


text: Ilman mitaleja Marokko on jäänyt vuosien 1993, 2009, 2011 ja 2013 kisoissa. Daegussa 2011 parhaat marokkolaiset olivat neljänneksi sijoittuneet Btissam Lakhouad naisten 1 500 metrin juoksussa ja Yahya Berrabah miesten pituushypyssä. Moskovassa 2013 parhaita olivat yhdeksänneksi sijoittuneet Mohamed Moustaoui miesten 1 500 metrin juoksussa ja Hamid Ezzine miesten 3 000 metrin estejuoksussa. Pekingissä 2015 Marokon ainoa mitalisti oli pronssia 1 500 metrin juoksussa saavuttanut Abdalaati Iguider, jonka lisäksi kaksi urheilijaa selviytyi kahdeksan parhaan joukkoon. Lontoossa 2017 Soufiane Elbakkali sijoittui hopealle estejuoksussa ja lisäksi Rababe Arafi sijoittui kahdeksanneksi 1 500 metrin juoksussa.


title: Eddie Richardson

text: Eddie Richardson ( Fort Worth, Texas) on yhdysvaltalainen entinen raskaan sarjan nyrkkeilijä.


title: Eddie Richardson

text: Richardsonin debyyttiottelu raskaassa sarjassa oli tappiollisen listan omaavaa Zack Fergusonia vastaan. Richardson voitti ottelun toisessa erässä tuomarin keskeytettyä sen. Ensimmäinen kova ottelu hänelle tuli vuonna 1984 tuntematonta Sylvester Leetä vastaan, joka oli siihen mennessä voittanut kaikki ottelunsa. Richardson voitti ottelun pistein kuuden erän jälkeen.


title: Eddie Richardson

text: Menestystä ei kestänyt pitkään, sillä heti seuraavassa ottelussaan Richardson kärsi pistetappion tuntemattomalle Tony Anthonylle kahdeksan erän kamppailun jälkeen. Tappioputki jatkui hänen kohdatessa tulevan suuruuden, Tyrell Biggsin vuonna 1985. Tuomari keskeytti ottelun kolmannessa erässä. Seuraavan ottelunsa Richardson voitti, mutta sitä seuraavassa ottelussa vastaan asettui siihen aikaan voittamaton yhdysvaltalainen Mike Tyson. Tyson tyrmäsi Richardsonin ensimmäisessä erässä. Richardson jatkoi uraansa vielä monen vuoden ajan kohdaten aikansa huippuiskijöitä kuten Tony Tuckerin, Jimmy Yongin ja Donovan Ruddockin, joille kaikille hän hävisi. Richardson otteli vuonna 1988 Michael Dokesia vastaan ja kohtasi vielä samana vuonna nuoren Alex Stevardin. Richardson palasi vielä niinkin myöhään kuin vuonna 1999 kehään otellen enää kahdesti. Otteluissa hän hävisi Attila Levinille ja Jameel McClinelle. Tämän jälkeen hän lopetti uransa.


title: Jimmy Ellis

text: James Albert ”Jimmy” Ellis (24. helmikuuta 1940 Louisville, Kentucky – 6. toukokuuta 2014 Louisville, Kentucky) oli yhdysvaltalainen nyrkkeilijä. Hän oli WBA-liiton raskaansarjan maailmanmestari vuodesta 1968 vuoteen 1970.


title: Jimmy Ellis

text: Amatöörinä Ellisin valmentajana Louisvillessä toimi Joe Elsby Martin Sr. Hän ryhtyi ammattilaiseksi vuonna 1961. Hänen valmentajanaan ja managerinaan toimi Bud Bruner, jonka aikana hän voitti 20 ottelustaan 15 (viisi tyrmäyksellä). Hänet arvostettiin maailman kymmenenneksi parhaaksi keskisarjan nyrkkeilijäksi.


title: Jimmy Ellis

text: Vuonna 1965 Ellisin valmentajaksi ja manageriksi tuli Angelo Dundee, joka valmensi myös Muhammad Alia. Ellis oli voittanut Alin heidän otellessaan amatööreinä Louisvillessä. Vuodesta 1966 Ellis otteli raskaassa sarjassa ja pääsi vuonna 1968 ottelemaan maailmanmestaruudesta, joka oli viety Alilta tämän kieltäydyttyä asepalveluksesta. WBA järjesti kahdeksalle raskaan sarjan huippunyrkkeilijälle mestaruusturnauksen, jossa Ellis voitti ensin Leotis Martinin yhdeksässä erässä ja otti sitten helpon pistevoiton Oscar Bonavenasta. Lopuksi hän voitti 27. huhtikuuta 1968 Oaklandissa, Kaliforniassa käydyssä ottelussa Jerry Quarryn ja hänet julistettiin maailmanmestariksi.


title: Jimmy Ellis

text: Syyskuussa 1968 Ellis puolusti menestyksekkäästi titteliään Floyd Pattersonia vastaan. Hän sai 16. helmikuuta 1970 vastaansa Joe Frazierin, joka oli New Yorkin nyrkkeilykomission tunnustama maailmanmestari. Frazier löi neljännessä erässä Ellisin kanveesiin kahdesti, ja ennen viidennen erän alkua Angelo Dundee ilmoitti Ellisin luovuttavan.


title: Jimmy Ellis

text: Ellis voitti kolme seuraavaa otteluaan. Hän sai vastaansa Muhammad Alin 26. heinäkuuta 1971 Houstonin Astrodomessa ja luovutti ottelun 12. erässä. Tämä oli Alin uran ainoa ottelu, jossa Dundee ei toiminut hänen kulmamiehenään. Tämän jälkeen Ellis hävisi Earnie Shaversille, Ron Lylelle ja maaliskuussa 1975 yhdeksännessä erässä Joe Frazierille. Ellis otteli viimeisen kerran 6. toukokuuta 1975 ja voitti tyrmäyksellä ensimmäisessä erässä. Koko uran ottelusaldo oli 40 voittoa (24 tyrmäystä), 12 tappiota ja yksi ratkaisematon.


title: Jimmy Ellis

text: Ellis kärsi dementiasta yli kymmenen vuoden ajan ennen kuolemaansa. Hän toimi kuitenkin Louisvillessa aktiivisesti nuorison, eläkeläisten ja lupaavien nuorten nyrkkeilijöiden parissa.


title: Earnie Shavers

text: Earnie Dee Shaver, tunnetaan paremmin nimellä Earnie Shavers, (s. 31. elokuuta 1945) on yhdysvaltalainen entinen raskaansarjan nyrkkeilijä, jota pidetään yhtenä kovimmista iskijöistä raskaansarjan historiassa.


title: Earnie Shavers

text: Shavers aloitti nyrkkeilemisen 22-vuotiaana ja voitti kaksi viikkoa myöhemmin ensimmäisen ottelunsa. Hän sai kahdesti uransa aikana mahdollisuuden otella nyrkkeilyn raskaansarjan maailmanmestaruudesta, häviten Muhammad Alille sekä Larry Holmesille.


title: Earnie Shavers

text: Ennen ammattilaiseksi ryhtymistä Shaversilla oli lyhyt mutta menestyksekäs amatööriura, ja hän oli vuonna 1969 kansallinen AAU:n raskaansarjan mestari.


title: Earnie Shavers

text: Shaversin ura sujui nousujohtoisesti, kun Don King ryhtyi järjestämään hänen otteluitaan. Shaversin varhaisten vastustajiensa joukossa oli entinen WBA -maailmanmestari Jimmy Ellis ja MM-haastaja Jimmy Young, joista kumpikaan ei kestänyt häntä vastaan edes ensimmäistä erää. Shavers kärsi urallaan tyrmäystappiot ainoastaan Ron Lylelle ja Jerry Quarrylle. Quarryn piti olla helppo vastustaja Shaversille, mutta vastoin odotuksia hän hävisi jo ensimmäisessä erässä


title: Earnie Shavers

text: Shavers otteli maailmanmestaruudesta ensimmäistä kertaa Muhammad Alia vastaan Madison Square Gardenissa 29. syyskuuta 1977 ja hävisi ottelun pistein. Shavers katsoi kokeneensa vääryyttä, sillä omasta ja valmentajansa mielestä hän oli voittanut ottelun.


title: Earnie Shavers

text: Shavers tyrmäsi Ken Nortonin ensimmäisessä erässä, jonka jälkeen hän pääsi ottelemaan toista kertaa maailmanmestaruudesta, tällä kertaa Larry Holmesia vastaan Las Vegasin Caesar’s Palacessa syyskuun 29. syyskuuta 1979. Shavers kaatoi Holmesin kanveesiin 7. erässä, mutta joutui itse tyrmätyksi 11. erässä. Holmes on myöhemmin sanonut Shaversin iskun olleen kovinta, mitä hän uransa aikana koki.


title: Earnie Shavers

text: Holmesin kohtaaminen oli viimeinen suuri ottelu Shaversille. Vuonna 1980 Randall Cobb tyrmäsi hänet seitsemännessä erässä ja lopetti Shaversin uran.


title: Earnie Shavers

text: Tyylillisesti Shavers oli ottelija, joka väijyi vastustajaansa tyrmätäkseen tämän kovalla oikealla.


title: Earnie Shavers

text: Shavers siirtyi eläkkeelle vuonna 1983 silmäongelmien takia. Hänet vihittiin papiksi ja hän toimi pastorina Phoenixissa useita vuosia. Hän muutti Englantiin 2000-luvun alussa toimiakseen siellä pastorina.


title: Earnie Shavers

text: 1980-luvun alussa Shavers avusti Sylvester Stallonea "Rocky II" -elokuvan valmisteluissa. Hän työskenteli myös yökerhon turvamiehenä ja erotuomarina ammattipainissa jonkin aikaa.


title: Earnie Shavers

text: Shavers asuu Moretonissa Wirralin kunnassa Merseysidessä.


title: Earnie Shavers

text: Shavers teki lyhyen paluun 1980-luvun lopussa ja 1990-luvun alussa. Muutaman voiton ja tappion jälkeen hän jäi lopullisesti eläkkeelle vuonna 1995.


title: Earnie Shavers

text: Ring Magazine arvioi vuonna 2003 Shaversin kuuluvan nyrkkeilyn historian suurimpiin iskijöihin. Shaversille annettiin "vuosisadan iskijän" titteli ja häntä pidetään laajalti kaikkien aikojen kovimpana iskijänä.


title: Earnie Shavers

text: Shavers lopetti uransa 1995, jolloin hänellä oli 74 voittoa (68 voittoa tyrmäysiskulla, 23 ensimmäisessä erässä), 14 tappiota ja 1 tasatulos.


title: Joe Erskine

text: Joseph Joe Erskine (26. tammikuuta 1934 - 2. helmikuuta 1990) oli walesilainen raskaansarjan nyrkkeilijä Cardiffin kaupungin Butetownin alueelta. Hänen valmentajanaan toimi Archie Rule. Hän piti hallussaan Ison-Britannian raskaansarjan mestaruutta elokuusta 1956 kesäkuuhun 1958. Kaikkiaan hän voitti 54 ottelustaan 45, hävisi 8 ja otteli kerran tasatuloksen.


title: Joe Erskine

text: Erskine oli raskaansarjan nyrkkeilijäksi lyhyt. Hän oli kuitenkin teknisesti erittäin taitava, ja hänen iskunsa olivat tappavan kovia. Hän oli amatöörinyrkkeilyn mestari, Inter-Services Champion ja Britannian armeijan-mestari vuonna 1953. Hän siirtyi ammattilaiseksi vuonna 1954.


title: Joe Erskine

text: Erskine otteli 15. joulukuuta 1955 Harringay Arenalla kivikovaa Henry Cooperia vastaan pääsystä ottelemaan Britannian raskaansarjan mestaruudesta. Hän voitti kymmeneräisen ottelun pistein. Elokuussa 1956 Erskine voitti Britannian raskaan sarjan mestaruuden, joka oli jäänyt avoimeksi Don Cockellin lopetettua uransa. Erskine voitti Johnny Williamsin pisteillä 15-eräisessä kamppailussa Maindy Stadiumilla. Syyskuussa 1957 hän voitti Brittiläisen imperiumin mestaruuden kukistamalla jälleen Henry Cooperin. Mestaruuttaan hän puolusti onnistuneesti jamaikalaissyntyistä Joe Bygravesia vastaan 25. marraskuuta 1957 voittaen ottelun pistein.


title: Joe Erskine

text: 21. helmikuuta 1958 Erskine otteli Euroopan raskaansarjan mestaruudesta Ingemar Johanssonia vastaan Göteborgissa Ruotsissa ja hävisi teknisellä tyrmäyksellä 13. erässä. Hän puolusti molempia vöitään Brian Londonia vastaan 3. kesäkuuta 1958 mutta tuli tyrmätyksi kahdeksannessa erässä.


title: Joe Erskine

text: 24. helmikuuta 1959 Erskine voitti lahjakkaan yhdysvaltalaisen Willie Pastranon. Ottelu käytiin Wembleyllä ja se kesti kymmenen erää. Erskine voitti lopulta pisteillä. 24. kesäkuuta 1959 hän otteli Dick Richardsonia vastaan Coney Beach Arenalla, Porthcawlissa, Walesissa ja voitti 10-eräisen kamppailun pisteillä.


title: Joe Erskine

text: Erskine meni Torontoon Kanadaan nyrkkeilemään George Chuvaloa vastaan, jolle hän toivoi voivansa näyttää, että hänellä oli kykyjä taistella maailmanmestariksi asti Floyd Pattersonia vastaan. Erskinen kannalta valitettavasti ottelu keskeytettiin viidennessä erässä. Jälkikäteen Erskine väitti, että häntä puskettiin kahdeksan kertaa viiden erän aikana.


title: Joe Erskine

text: 13. lokakuuta 1963 hän otteli kuuluisaa saksalaista Karl Mildenbergeria vastaan Dortmundissa ja hävisi kymmeneräisen kohtaamisen pistein. Vuoden 1964 maaliskuussa Erskine nyrkkeili Jack Bodellia vastaan ja voitti hänet pistein.


title: Joe Erskine

text: Erskine kävi viimeisen ottelunsa Billy Walkeria vastaan lokakuun 27. päivänä 1964 Empire Poolissa, Wembleyssä. Hän hävisi kymmeneräisen ottelun pistein.


title: The Angry Video Game Nerd

text: The Angry Video Game Nerd (lyhennettynä AVGN, ’Vihainen videopelinörtti’) on James D. Rolfen (s. 10. heinäkuuta 1980) esittämä hahmo ja siihen perustuvan, vuodesta 2004 alkaen Internetissä julkaistun videosarjan nimi. "The Angry Video Game Nerd" voitti parhaan internetsarjan palkinnon Mashable Web Awards -äänestyksessä loppuvuodesta 2009.


title: The Angry Video Game Nerd

text: Sarjaan pohjautuva elokuva "" julkaistiin vuonna 2014.


title: The Angry Video Game Nerd

text: Sarjassa Rolfe arvostelee sarkastisesti vanhoja videopelejä ja erityisesti niiden huonoja puolia olutta juoden ja runsaasti kiroillen. Hahmo myös arvostelee videopelikonsoleita sekä niiden muita oheistuotteita. Henkilöllä on hauskat silmälasit ja hän naureskelee ivallisesti.Maaliskuussa 2004 elokuvien tekoa harrastanut ja opiskellut Rolfe arvosteli kaksi Nintendo Entertainment Systemille aikoinaan ilmestynyttä peliä: "" ja "Dr. Jekyll and Mr. Hyde". Arvosteluvideoissaan Rolfe tekeytyi ”Angry Nintendo Nerd” -hahmoksi, vihaiseksi ja kiroilevaksi alter egokseen, joka etsi pelaamistaan peleistä pelkkiä huonoja puolia.


title: The Angry Video Game Nerd

text: Videoiden oli tarkoitus jäädä yksittäistapauksiksi, ”pelkiksi vitseiksi”, joita Rolfe näyttäisi vain ystävilleen. Rolfea kuitenkin kannustettiin julkaisemaan videot Internetissä, ja hän päätti julkaista ne omalla Cinemassacre.com-sivustollaan, jonne hän oli tallentanut myös aiempia videoitaan. Videoiden suosio kasvoi, joten Rolfe kuvasi uuden arvostelun ("The Karate Kid") ja julkaisi kaikki kolme videota nyt myös YouTubessa.


title: The Angry Video Game Nerd

text: Pian videoiden YouTube-julkaisun jälkeen Rolfe vaihtoi hahmonsa nimen ”Angry Video Game Nerdiksi”. Hän halusi välttää Nintendon tavaramerkin käyttöön liittyvät hankaluudet, ja aikoi lisäksi tehdä arvosteluja muidenkin valmistajien pelikoneille ilmestyneistä peleistä.


title: The Angry Video Game Nerd

text: AVGN-jaksoja julkaistiin YouTubessa, kunnes Rolfe liittyi ScrewAttack-yhteisöön ja sai töitä GameTrailers-sivustolta. Sen jälkeen uudet AVGN-videot on julkaistu ensin yksinoikeudella GameTrailersin kautta.


title: The Angry Video Game Nerd

text: AVGN-videoista muodostui kokonainen sarja teemamusiikkeineen, logoineen ja oheistuotteineen. Sarjaa on myös koottu myyntiin, tähän mennessä kuutena eri DVD-pakettina.


title: The Angry Video Game Nerd

text: Vuonna 2011 Rolfe pyysi faneilta lahjoituksia elokuvaan. Kampanjan päättyessä 2. helmikuuta 2012 lahjoituksia oli kertynyt 325 000 dollaria, ja elokuvan tuotanto voitiin käynnistää. Suurin osa elokuvan kohtauksista kuvattiin Hollywoodissa. Toukokuussa 2012 suurin osa kuvauksista oli tehty, ja elokuvaa leikattiin. Elokuvan maailmanensi-ilta järjestettiin heinäkuussa 2014 ja verkossa se julkaistiin syyskuussa. Elokuvan tarinan keskiössä on Atari 2600:n pahamaineisen huono "E.T."-videopeli.


title: The Angry Video Game Nerd

text: AVGN:n teemamusiikkia on muunneltu paljon sarjan kuluessa. Alkuperäinen, akustisella kitaralla soitettu versio on Kyle Justinin sävellys, jonka Justin ja Rolfe sanoittivat. Kappaletta muunnellaan usein videon teeman (esimerkiksi peliaiheen tai meneillään olevan juhlapyhän) mukaan, mutta toisinaan videoissa käytetään aiheeseen liittyvää musiikkia: esimerkiksi Star Trek -aiheisia pelejä arvostelevassa jaksossa tunnusmusiikki on sovitus Star Trekin teemamusiikista.


title: The Angry Video Game Nerd

text: Rolfella on AVGN-sarjansa lisäksi muita projekteja. Hän tekee elokuvia (yleensä splattereita tai kauhua), elokuva-arvosteluja sekä useita eri sarjoja. Rolfe julkaisee kaikkia sarjojaan myös YouTubessa.


title: Carl Johan Bergman

text: Carl Johan Bergman (s. 14. maaliskuuta 1978 Ekshärard, Värmlanti, Ruotsi) on ruotsalainen ampumahiihtäjä.


title: Carl Johan Bergman

text: Bergman hiihti ankkuriosuuden Ruotsin voittaessa sekaviestin maailmanmestaruuden Anterselvan MM-kilpailuissa 2007. Pyeongchangin MM-kisoissa 2009 hän toi Ruotsin sekaviestijoukkueen toisena maaliin 6,2 sekuntia Ranskalle hävinneenä. Hanty-Mansijskin sekaviestin MM-kilpailuissa 2010 hän hiihti ankkuriosuuden Ruotsin pronssijoukkueessa. Torinon olympialaisissa 2006 hän hiihti niin ikään viimeisen osuuden Ruotsin miesten viestijoukkueessa, joka jäi neljänneksi vain kolme sadasosasekuntia pronssia saaneelle Ranskalle hävinneenä. Ensimmäiset henkilökohtaiset arvokisamitalisa hän saavutti oltuaan Ruhpoldingin MM-kilpailuissa 2012 kolmas sprintissä ja toinen takaa-ajossa. Lisäksi hän oli kuudes yhteislähtökilpailussa. Hän on ollut lisäksi Oberhofin MM-kisoissa 2004 normaalimatkalla yhdeksäs sekä Hochfilzenin MM-kilpailuissa 2005 sprintissä kahdeksas.


title: Carl Johan Bergman

text: Bergman on kilpaillut maailmancupissa kaudesta 2000–2001 lähtien ja voittanut kolme osakilpailua, sprintin Kontiolahdella 2005 sekä Östersundissa ja Hochfilzenissä 2011. Hän on ollut lisäksi kolme kertaa toinen ja kuusi kertaa kolmas (kauden 2011–2012 loppuun mennessä). Kokonaiskilpailussa hän on ollut kuudes kaudella 2011–2012 ja kahdeksas kaudella 2008–2009.


title: Carl Johan Bergman

text: Bergmanin ampumatarkkuus on yleensä ollut noin 80 prosenttia. Tahdissa on ollut vain kaksi selvää poikkeusta: hänen paras ampumakautensa on ollut kausi 2001–2002, jolloin hänen tarkkuutensa oli 87 prosenttia. Kaksi vuotta aiemmin hänen ampumatarkkuutensa oli vain 73 prosenttia, kun hän ampui pystystä vain 64 prosentin tarkkuudella.


title: Carl Johan Bergman

text: Bergman seurustelee norjalaisen ampumahiihtäjän Liv Kjersti Eikelandin kanssa.


title: Carl Johan Bergman

text: Bergman lopetti uransa keväällä 2014.


title: Sielun miljonääri

text: Sielun miljonääri on suomalaisen laulajan Mikko Alatalon 11. albumi. Se julkaistiin Finnscandian Hi-Hat-levymerkillä vuonna 1983.


title: Sielun miljonääri

text: Albumi oli levymyynnin suhteen jo alamäessä. Alatalon takki oli tyhjänä hektisten Syksyn sävel -voittovuosien jälkeen; voitot vuosina 1978, 1980 ja 1981 aiheuttivat valtavan 300 keikan putken per vuosi. Siirtomaa-Suomi -trilogia oli tehty, siitä oli kaikki sanottu. Lisäksi suuri yleisö sai tarpeekseen Alatalon jatkuvasta esilläolosta mediassa; tv-ohjelmat "Iltatähti California Special", "Hittimittari" ym. Uudet tuulet puhalsivat suomalaisella musiikkirintamallakin. Dingo-ilmiö alkoi levitä, Eppu Normaali tehtaili hittejä, iskelmätähtiä tuli ja meni, ja uudeksi hittimestariksi nousi Pave Maijanen.


title: Sielun miljonääri

text: 70-luvulla ylistetystä laulaja-lauluntekijästä tuli kirottu "Syksyn sävel -pelle".


title: Sielun miljonääri

text: "Sielun miljonääri" sisältää Harri Rinteen ideoimia kupletteja ajankohtaisista aiheista; saastelaulu "Myrkkyä taivaasta", Paavo Väyrys-parodia "Keminmaa", poikamiehen elämästä kertova "Se on ressi" sekä suomalaisuuden kuvaus "Ei me olla mittään mettäläisiä". Albumin muistettavimmat laulut ovat "Lihava, kalju ja keski-ikäinen", koskettava nuoruuden rakastuneiden jälleennäkemistarina, sekä nimikappale "Sielun miljonääri". Nimilaulusta ei koskaan tullut suurta hittiä, mutta sitä pidetään silti yleisesti Alatalo - Rinteen parhaimmistona.


title: Mithridates V

text: Mithridates V Euergetes () oli Pontoksen kuningas noin 150–120 eaa. Pontoksen kuningas Farnakes I oli luultavasti Mithridates V:n isä. Mithridates IV oli puolestaan Farnakeen nuorempi veli ja näin ollen Mithridates V:n setä. Mithridates V:n poika Mithridates VI Eupator ”Suuri” (hallitsi 120–63 eaa.) oli Pontoksen tunnetuimpia kuninkaita.


title: Mithridates V

text: Mithridates V auttoi Roomaa kolmannessa puunilaissodassa noin vuonna 149 eaa. Attalos II:n kuoleman jälkeen Mithridates V auttoi jälleen Roomaa, tällä kertaa Pergamonin vallanhavittelija Eumenes III Aristonikosta vastaan. Palkinnoksi tästä avusta Rooma antoi Mithridateen liittää Frygia Maiorin Pontokseen. Kerrottiin että Mithridates maksoi roomalaisten komentajalle Aquilliukselle hulppeat lunnaat.


title: Mithridates V

text: Mithridates V peri myös osan Paflagoniasta sen kuninkaalta. Myös Galatia liitettiin Pontokseen. Mithridates antoi tyttärensä Laodiken vaimoksi Kappadokian kuninkaalle Ariarathes VI:lle.


title: Mithridates V

text: Mithridates V salamurhattiin joskus vuoden 120 eaa. tienoilla. Takana oli ehkä roomalaismielinen ryhmittymä, joka pelkäsi Mithridateen kasvavaa valtaa. Pontoksen hallitsijaksi tuli Mithridateen vaimo Laodike, joka hallitsi kahden alaikäisen poikansa nimissä.


title: Gata Kamski

text: Gata Rustemovitš Kamski (, , s. 2. kesäkuuta 1974) on yhdysvaltalainen shakin suurmestari, joka syntyi Neuvostoliitossa. Hän on kolminkertainen Yhdysvaltain mestari.


title: Gata Kamski

text: Kamski oli parhaimmillaan FIDE:n listalla sijalla neljä, mutta hän ei pelannut lähes ollenkaan vuodesta 1997 vuoden 2004 loppuun.


title: Gata Kamski

text: Kamski pelasi helmikuussa 2009 MM-ehdokasottelun bulgarialaista Veselin Topalovia vastaan. Ottelu pelattiin Sofiassa, Bulgariassa. Ottelun tarkoitus oli valita haastaja maailmanmestari Viswanathan Anandille. Topalov voitti ottelun. Vuoden 2011 MM-ehdokasotteluissa pelaajat kohtasivat uudelleen. Tuolloin Kamski meni jatkoon pistein 2½–1½. Hän kuitenkin hävisi semifinaalissa Boris Gelfandille. Tilanne oli pitkien pelien ja nopean shakin jälkeen tasan, mutta Gelfand oli parempi pikashakissa.


title: Shitennō-ji

text: Shitennō-ji () on buddhalainen temppeli Osakassa, Japanissa.


title: Shitennō-ji

text: Prinssi Shōtoku rakennutti temppelin vuonna 593 käyttäen rakentajana Kongō Gumi -yritystä. Se on vanhin virallisesti toiminnassa oleva temppeli Japanissa, vaikka temppelirakennukset onkin rakennettu uudelleen vuosisatojen aikana.


title: Shitennō-ji

text: Temppelissä toimi suuri kirpputori joka kuukauden 21. päivänä. Shitennō-ji on noin 10 minuutin kävelymatkan päässä Tennōjin rautatieasemalta, jolle liikennöivät JR West ja Osakan metron Midōsuji- ja Tanimachi-lijnat. Lähellä on myös Osakan metron Shitennōji-mae Yūhigaokan asema.


title: A. S. Byatt

text: A. S. Byatt (oik. Dame Antonia Susan Duffy, DBE, o.s. Drabble, s. 24. elokuuta 1936 Sheffield, Englanti) on englantilainen postmoderni kirjailija ja runoilija. Hän on kirjoittanut essee- ja novellikokoelmia sekä romaaneja. Esikoisteos "The Shadow of the Sun" julkaistiin 1964. Hänen romaaninsa "Riivaus" ("Possession: A Romance"), sai Booker-palkinnon vuonna 1990 ja siitä on myös tehty elokuva. "Riivaus" esiintyy usein maailman arvostetuimpien kirjojen joukossa, viimeksi The Guardianin luettelossa keväällä 2007.


title: A. S. Byatt

text: Byattin nuorempi sisko Margaret Drabble on myös kirjailija.


title: Kvietismi

text: Kvietismillä on filosofiassa useita merkityksiä:


title: Fritz (shakkiohjelma)

text: Fritz on kaupallinen saksalainen shakin tietokoneohjelma, jonka ovat kehittäneet Frans Morsch ja Mathias Feist ja sen on julkaissut Chessbase-yhtiö. Ohjelmasta on myös Deep Fritz -niminen versio, joka on tarkoitettu moniytimisille suorittimille. Ohjelman uusimmat kuluttajille tarkoitetut versiot ovat Deep Fritz 12 ja Fritz 12.


title: Fritz (shakkiohjelma)

text: Deep Fritz ja silloinen shakin maailmanmestari Vladimir Kramnik pelasivat Bahrainissa vuonna 2002 ottelun, joka päättyi tasan pistein 4–4.


title: Fritz (shakkiohjelma)

text: Marraskuussa 2003 X3D Fritz, 3D-käyttöliittymällä varustettu versio Deep Fritzistä, pelasi neljän pelin ottelun tasan Garri Kasparovia vastaan.


title: Fritz (shakkiohjelma)

text: Deep Fritz pelasi Vladimir Kramnikia vastaan kuuden pelin ottelun Bonnissa 25. marraskuuta – 5. joulukuuta 2006. Ohjelma kukisti Kramnikin pistein 4–2.


title: Kalevan-ottelu 1910

text: Kalevan-ottelu 1910 järjestettiin vuonna 1910 Viipurissa 2.–3. heinäkuuta. Seurat kilpailivat ensimmäisen kerran vakuutusyhtiö Kalevan henkilökunnan lahjoittamasta Kalevan maljasta, jonka mukaan kilpailuista alettiin käyttää nimitystä "Kalevan-ottelu". Maljan voitti Helsingin Kisa-Veikot. Kilpailupaikka oli Kelkkalan ravirata. Ohjelmassa oli ensimmäistä kertaa 200 metrin juoksu, 800 metrin juoksu, 5 000 metrin juoksu, moukarinheitto ja viisiottelu. Suomen mestaruudesta kilpailtiin ensimmäistä kertaa myös Helsingissä järjestetyssä tunninjuoksussa.


title: Kalevan-ottelu 1910

text: Ensimmäisen kerran jaettiin virallisesti mestaruudet kussakin 18 lajissa erikseen. Aiemmin oli jaettu vain hyppy-, heitto-, juoksu- ja kävelysarjan mestaruudet sekä niin sanottu Urheilukuninkuus moniottelun voittajalle. Kävely jäi kokonaan pois ohjelmasta.


title: Kalevan-ottelu 1911

text: Kalevan-ottelu järjestettiin vuonna 1911 Tampereella 15.–16. heinäkuuta. Kalevan maljan voitti Helsingin Kisa-Veikot.


title: Kalevan-ottelu 1912

text: Yleisurheilun Kalevan-ottelu järjestettiin vuonna 1912 Turussa 31. elokuuta–1. syyskuuta. Kilpailupaikka oli Turun urheilupuisto. Kalevan maljan voitti Helsingin Kisa-Veikot.


title: Kalevan-ottelu 1913

text: Kalevan-ottelu järjestettiin vuonna 1913 Helsingissä 19.–20. heinäkuuta. Kilpailupaikka oli Eläintarhan kenttä. Kalevan maljan voitti Helsingin Kisa-Veikot.


title: Sinikka Kurkinen

text: Sinikka Mirjam Kurkinen (s. 3. lokakuuta 1935 Joutseno) on suomalainen taidemaalari. Hän opiskeli alaa Helsingissä ja Pariisissa.


title: Sinikka Kurkinen

text: Kurkinen debytoi Imatralla 1955 ja Helsingissä 1958. Hänen teoksiaan on nähtävissä muun muassa Ateneumissa ja Imatran taidemuseossa.


title: Sinikka Kurkinen

text: Kurkinen on Imatran Taideyhdistys ry.:n kunniajäsen. Hän on voittanut Kymen läänin taidepalkinnon (1970) ja Imatran kaupungin taidepalkinnon (1983). Vuonna 1985 hänelle myönnettiin Kymen läänin taidemitali.


title: Marokko yleisurheilun sisäratojen maailmanmestaruuskilpailuissa

text: Marokko on saavuttanut yleisurheilun sisäratojen maailmanmestaruuskilpailuissa 17 mitalia, joista kuusi on kultaisia. Se on kisojen kaikkien aikojen mitalitilastossa Afrikan neljänneksi parhaana maana sijalla 19. Sen kaikki mitalit ovat tulleet keskipitkiltä tai pitkiltä juoksumatkoilta.


text: Marokon menestynein yleisurheilija sisäratojen MM-kilpailuissa on Hicham el-Guerrouj, joka voitti 1 500 metrin juoksun vuosina 1995 ja 1997 sekä 3 000 metrin juoksun vuonna 2001. Kultamitaliin marokkolaisista ovat yltäneet myös Sa’id Awita 3 000 metrillä vuonna 1989, Hasna Benhassi 1 500 metrillä vuonna 2001 ja Abdalaati Iguider 1 500 metrillä vuonna 2012.


title: Jason-1

text: Jason 1 on maan - etenkin merenpinnan - topografiaa mittaava NASAn ja Ranskan avaruusjärjestön CNESin yhteinen kaukokartoitussatelliitti.


title: Jason-1

text:
Jason 1 oli TOPEX/Poseidonin seuraaja, joka laukaistiin yhdessä TIMED-satelliitin kanssa 7. joulukuuta 2001 Delta-7920-kantoraketilla Vandenbergin lentotukikohdasta. Satelliitin lentoradan korkeus on 1336 km ja inklinaatio 66°. Jason 1:n seuraaja on Jason 2, joka laukaistiin avaruuteen 20. kesäkuuta 2008.
Sen kehittivät Yhdysvaltain kansallinen meren- ja ilmakehän tutkimuslaitos NOAA, Ranskan avaruusjärjestö CNES ja Euroopan sääsatelliittijärjestö EUMETSAT.


title: Jason-1

text: Ranskalainen Thales Alenia Space on helmikuussa 2010 saanut urakan rakentaa Jason 3-satelliitti.


title: Jason-1

text: Laitteet ovat samat kuin TOPEX/Poseidonilla:


title: Turkoosikirjoahven

text: Turkoosikirjoahven ("Hypsophrys nicaraguensis") on melko suuri kirjoahven, jota pidetään myös akvaariokalana.


title: Turkoosikirjoahven

text: Turkoosikirjoahvenen suomuissa on tummat reunat jotka saavat sen näyttämään helmikuvioiselta. Pää on hyvin kaareva, suu kalan alapinnalla. Eri alueilta on kotoisin eri värisiä muunnoksia. Selvimmin turkoosinsininen värimuoto on kotoisin Costa Ricasta; Nicaraguassa tavattavat yksilöt ovat kellertävämpiä. Naaraalla on punertava vatsapuoli, posket ovat siniset. Kyljessä on tumma juova ja tumma läikkä. Koiras on kellertävä, ja sen evät ovat pilkulliset. Luonnossa kala voi kasvaa 25 cm pitkäksi, akvaariossa koiras jää noin 20-senttiseksi, naaras noin 16 cm.


title: Turkoosikirjoahven

text: Turkoosikirjoahven on kotoisin Keski-Amerikan Atlanttiin laskevista joista Nicaraguan ja Costa Rican väliseltä alueelta. Sitä tavataan myös Nicaragua-järvestä.


title: Turkoosikirjoahven

text: Turkoosikirjahven pysyy lähellä pohjaa. Se on tämän kokoiseksi kirjoahveneksi rauhallinen, jopa arka, eikä sitä voi pitää aggressiivisempien kirjoahventen kuten teksasinkirjoahvenen kanssa. Kutupari kaivelee pohjaan useita kuoppia ja saattaa myllätä koko akvaarion sisustuksen sekaisin.


title: Turkoosikirjoahven

text: Poikaset syövät hyönteisiä, aikuiset siemeniä ja muuta kasvipitoisempaa ruokaa. Sopiva lämpötila on 24–27 astetta, pH 6,8–8,5 ja kovuus 2–18 dGH.


title: Tanssii tähtien kanssa (3. tuotantokausi)

text: Tanssii tähtien kanssa -televisiosarjan kolmas tuotantokausi esitettiin MTV3-kanavalla keväällä 2008. Sarjassa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta. Tällä kaudella mukana oli ensimmäistä kertaa kymmenen paria aikaisempien kausien kahdeksan sijaan. Tuotantokauden ensimmäinen jakso – jossa kerrattiin edellisen kauden tapahtumia ja esiteltiin uudet tanssiparit – lähetettiin 2. maaliskuuta 2008. Ensimmäinen pari putosi kilpailusta kaksi viikkoa myöhemmin 16. maaliskuuta, ja jakso keräsi 1 057 000 katsojaa.


text: Kolmannella kaudella ohjelma sai aikaisempien vuosien tapaan runsaasti julkisuutta erityisesti keltaisessa lehdistössä, jossa pohdittiin esimerkiksi kansanedustaja Antti Kaikkosen tanssitaitoa. Kaikkosta nimitettiin "Kanki-Kaikkonen"-nimellä. Pari saikin useissa lähetyksissä tuomareilta huonot pisteet, mutta yleisön ansiosta pysyi kuitenkin pitkään mukana ja sijoittui lopulta neljänneksi. Kauden finaali esitettiin 11. toukokuuta 2009, ja viikkoa myöhemmin nähtiin kooste kaudesta.


text: Kolmannella kaudella ohjelman juontajana jatkoi Marco Bjurström ja Vanessa Kurri, joka tuli uudeksi naisjuontajaksi Ella Kannisen tilalle. Tuomareina tällä kaudella jatkoivat sarjan alusta asti olleet Jorma Uotinen ja Jukka Haapalainen. Uutena tuomarina nähtiin kilpailun kahdella ensimmäisellä kaudella kilpaillut Helena Ahti-Hallberg sekä Johanna Rusanen-Kartano. He korvasivat tuomaristossa aiemmin olleet Merja Satulehdon ja Mikko Rasilan.


text: Sarjan kolmannen tuotantokauden jaksoja katsoi parhaimmillaan lähes 1,3 miljoonaa suomalaista. Kilpailun voittaneet laulaja Maria Lund ja tanssija Mikko Ahti edustivat Suomea myös Eurovision tanssikilpailussa syksyllä 2008. He sijoittuivat kilpailussa kymmenenneksi.


title: Liliana Mumy

text: Liliana Berry Davis Mumy (s. 16. huhtikuuta 1994) on yhdysvaltalainen näyttelijä. Hän syntyi Los Angelesissa, Kaliforniassa, Bill Mumyn tyttärenä.


title: Liliana Mumy

text: Mumy on näytellyt muiden muassa elokuvissa "Mutta mitä tapahtui joulupukille 2" (2002), "Villi tusina" (2003), "Villi tusina 2" (2005) ja "Mutta mitä tapahtui joulupukille 3" (2006).


title: Liliana Mumy

text: Mumy on tehnyt myös äänirooleja muun muassa elokuvaan "Stitch! Avaruuskoe 626" (2003) ja "Catwoman" (2011), sekä animaatiosarjoissa "Lilo & Stitch", "Higglytown Heroes" ja "Chowder".


title: TOPEX/Poseidon

text:
TOPEX/Poseidon (1992-052A) oli merentutkimussatelliitti, joka tehtiin NASAn ja CNESin yhteistyönä. TOPEX/Poseidon-satelliitin päätehtävänä oli merenpinnan korkeuden mittaaminen. Satelliitti kykeni tarkkailemaan merenpinnan muutosten vaihtelua alle 5 cm tarkkuudella. Päätehtävänsä ohella TOPEX/Poseidon tutki merivirtojen muutoksia ja vuorovesi-ilmiötä vuodenajasta toiseen, auttoi ilmastonmuutoksen tutkimisessa sekä antoi mittaustulostensa kautta tärkeää tietoa El Nino- ja La Nina -ilmiöistä.
TOPEX/Poseidon-satelliitti kykeni tarkkailemaan 95% maailman merialueista.


title: TOPEX/Poseidon

text: Satelliitti laukaistiin 10. elokuuta 1992 Ariane 42P kantoraketilla Kourousta. Alun perin kolmen vuoden mittaiseksi suunniteltua toimintaikää pidennettiin useilla vuosilla. Satelliitti lopetti toimintansa lokakuussa 2005, siihen tulleen vian vuoksi. Tuohon mennessä se oli ehtinyt kiertää maapallon yli 62 000 kertaa. TOPEX/Poseidon-satelliitti sammutettiin lopullisesti tammikuussa 2006. Se kiertää edelleen maapalloa avaruusromuna.


title: TOPEX/Poseidon

text: Satelliitin ratakorkeus oli 1336 km. Sen laukaisu tehtiin polaariradalle, jonka kaltevuus päiväntasaajaan nähden oli 66 astetta.


title: TOPEX/Poseidon

text: TOPEX/Poseidon-satelliitin kokonaismassa oli 2402 kg. Satelliitin rakenteeseen kuului 1,2 m kokoinen tietoliikenneantenni, jonka avulla mittaustulokset välitettiin Maahan. Satelliitin mittalaitteita olivat:


title: Sören Åkeby

text: Sören "Snuffe" Åkeby (s. 23. tammikuuta 1952) on ruotsalainen jalkapallovalmentaja ja entinen pelaaja.


title: Sören Åkeby

text: Åkeby aloitti peliuransa Hammarby IF:n juniorijoukkueessa. Åkeby ei kuitenkaan onnistunut nousemaan seuran ykkösjoukkueeseen ja siirtyi 21-vuotiaana Essinge IK:hon, jossa pelasi kuusivuotiseksi jääneen peliuransa loppuun.


title: Sören Åkeby

text: Palomiehenä työskennellyt Åkeby valmensi 1980-luvulla lukuisia pieniä tukholmalaisseuroja vailla suurempa menestystä. Läpimurtonsa valmentajana hän teki siirryttyään kesken kauden 1999 Djurgårdens IF:n päävalmentajaksi yhdessä Zoran Lukicin kanssa. Valmentajanvaihdoksesta huolimatta seura putosi Superettaniin, josta se Åkebyn ja Lukicin opein kuitenkin palasi takaisin Allsvenskaniin.


title: Sören Åkeby

text: Allsvenskan-paluun jälkeen DIF palasi myös kultakantaan. Kauden 2001 kakkossijaa seurasi kaksi perättäistä mestaruutta sekä Ruotsin cupin voitto 2002. Åkeby jätti tehtävänsä seuran valmennuksessa mestaruuskauden 2003 jälkeen ja siirtyi tanskalaisen Aarhus GF:n peräsimeen. Kausi 2004–2005 Tanskan Superliigassa päättyi kuitenkin pettymykseen AGF:n jäätyä yhdeksännelle sijalle. Åkebyn ensimmäistä kautta AGF:ssä varjosti tapaninpäivän 2004 tsunamionnettomuus, johon myös Åkeby vaimonsa Elisabethin kanssa joutui.


title: Sören Åkeby

text: Lokakuussa 2005 Åkeby jätti tehtävänsä AGF:n päävalmentajana kehnosti alkaneen liigakauden vuoksi.


title: Sören Åkeby

text: Suositun Tom Prahlin jätettyä Malmö FF:n päävalmentajan tehtävät kauden 2005 jälkeen Åkeby siirtyi skånelaisten peräsimeen. Odotukset viisitoista Ruotsin mestaruutta voittaneen MFF:n kannattajien joukossa olivat kovat ja pettymys oli suuri, kun Åkebyn johdolla MFF saavutti Allsvenskanissa vain sijat 7 ja 9.


title: Sören Åkeby

text: Kaudeksi 2008 Åkeby siirtyi norjalaisseura Aalesunds FK:n päävalmentajaksi. Pesti jäi kuitenkin varsin lyhyeksi, sillä Åkeby sai elokuun lopussa 2008 potkut tehtävistään Aalesundin majaillessa Tippeligaenissa toiseksi viimeisellä sijalla.


title: Sören Åkeby

text: Åkeby palasi valmennustehtäviin lokakuussa 2008 kun Allsvenskanin hännille juuttunut GIF Sundsvall palkkasi hänet päävalmentajakseen. Hän ei kuitenkaan onnistunut pelastamaan seuraa putoamiselta. Åkeby jatkoi kuitenkin seuran valmentajana Superettanissa, jossa kausi 2009 päättyi pettymykseen Giffarnan oltua viides ja jäätyä sarjakarsinnoista neljän pisteen päähän. Seuraava kausi sujui paremmin ja Åkebyn suojatit taistelivat itsensä kolmanneksi ja sitä kautta sarjakarsintaan. Gefle IF ei kuitenkaan luopunut sarjapaikastaan, vaan voitti Giffarnan karsinnoissa yhteismaalein 3–0. Åkebyn kolmas kausi Superettanissa tuotti lopulta tulosta, sillä kauden 2011 päätteeksi Giffarna sijoittui Superettanissa toiseksi ja nousi Allsvenskaniin.


title: Sören Åkeby

text: Tammikuussa 2012 Åkebyn valmennustiimi vahvistui entisellä Hammarbyn päävalmentajalla Roger Franzénilla, joka tulee vastaamaan seuran puolustuksen valmennuksesta. Valmennustiimissä tapahtuneista muutoksista huolimatta "Giffarna" jäi kaudella 2012 kauas siitä tasosta, jota joukkue tavoitteli. Hyvän kevään jälkeen peliesitykset huonontuivat ja syksyn pitkä voitoton putki pudotti joukkueen lopulta putoamiskarsintoihin. GIF hävisi putoamiskarsinnoissa lopulta Halmstadille ja putosi kauden jälkeen takaisin Superettaniin. Åkeby sai kovaa kritiikkiä pelaajilta, esimerkiksi keskikenttäpelaaja Roger Risholt syytti putoamisesta huonoa valmentajaa ja tämän erikoisia pelaajavalintoja kauden aikana. Putoamisen jälkeen seurajohto neuvotteli Åkebyn jatkosta ja marraskuussa 2012 seura ilmoitti, ettei Åkeby jatka enää päävalmentajana.


title: Sören Åkeby

text: Tammikuussa 2013 Åkeby aloitti Superettaniin nousseen IFK Värnamon päävalmentajana. Kausi oli joukkueelle vaikea, mutta Värnamo taisteli itselleen sarjapaikan karsintojen kautta. Kauden jälkeen Åkeby jätti seuran. Kesäkuun alussa 2014 Åkeby palasi valmennustehtäviin Assyriskan uutena päävalmentajan. Hän jätti seuran kuitenkin jo syyskuussa 2014 tukeakseen syöpää sairastavaa vaimoaan.


title: Adam Shankman

text: Adam M. Shankman (s. 27. marraskuuta 1964) on yhdysvaltalainen elokuvaohjaaja ja -tuottaja sekä näyttelijä, tanssija ja koreografi. Hänen töidensä joukossa ovat "Villi tusina 2" (2005) ja "Hairspray" (2007). Hän oli myös mukana tuottamassa "Step Upia" (2006).


title: Adam Shankman

text: Los Angelesissa, Kaliforniassa syntynyt Shankman on juutalainen ja elää avoimesti homoseksuaalina.


title: John Pasquin

text: John Pasquin (s. 30. marraskuuta 1944) on yhdysvaltalainen ohjaaja. Hän tuli alun perin tunnetuksi televisiosta, mutta vakiinnutti maailmanmaineensa vasta elokuvan "Mutta mitä tapahtui joulupukille?" (1994) myötä.


title: John Pasquin

text: Pasquin on naimisissa näyttelijä JoBeth Williamsin kanssa.


title: JoBeth Williams

text: Margaret JoBeth Williams (s. 6. joulukuuta 1948) on yhdysvaltalainen näyttelijä ja elokuvaohjaaja. Hän on naimisissa elokuvaohjaaja John Pasquinin kanssa.


title: JoBeth Williams

text: Williams syntyi Houstonissa, Teksasissa, ja saavutti mainetta varsinkin roolillaan elokuvassa "Poltergeist" (1982). Hänet nähtiin myös jatko-osassa "Poltergeist II" vuonna 1986. Muita rooleja on ollut muiden muassa elokuvissa "Sisärengas" (1983) ja "Amerikkalainen uneksija" (1984).


title: JoBeth Williams

text: Williams on esiintynyt myös televisiossa. Ohjaajana hän oli vuonna 1995 ehdolla Oscar-palkinnon saajaksi.


title: Michael Lembeck

text: Michael Lembeck (s. 25. kesäkuuta 1948) on yhdysvaltalainen elokuvaohjaaja ja näyttelijä. Hän syntyi New Yorkin Brooklynissä näyttelijä Harvey Lembeckin poikana.


title: Michael Lembeck

text: Lembeck esiintyi 1970–1980-lukujen tilannekomediassa "One Day at a Time" ja 1970-luvun lopun show'ssa "The Krofft Supershow". Hän on ohjannut paitsi useita "Frendien" jaksoja, myös muiden muassa elokuvat "Mutta mitä tapahtui joulupukille 2" (2002), "Connie & Carla" (2004) ja "Mutta mitä tapahtui joulupukille 3" (2006).


title: Michael Lembeck

text: Lembeck voitti vuonna 1996 Emmy-palkinnon.


title: Grayven

text: Grayven on kuvitteellinen jumala ja superroisto DC Comics universumissa. Hänen ensiesiintymisensä tapahtui lehdessä "Green Lantern" v3 #74 (kesäkuu 1996). Grayvenin loivat Ron Marz ja Darryl Banks.


title: Grayven

text: Grayven on Darkseidin kolmas poika ja Orionin ja Kalibakin nuorempi veli. Grayven johtaa tuhoamisen kampanjaa kosmosta vastaan, vallaten planeettoja. Grayvenin joukot tuhosivat Pimeät Tähdet, galaktiset poliisivoimat. Hänen kampanjansa loppuu planeetta Rannilla. Hän aikoo käyttää zetasäde laitetta, rannilaisen teknologian osa, joka pystyy telesiirtämään materiaa. Hän aikoo sädettää joukkonsa Apokolipsille, ja vallata planeetan. Loput Pimeät Tähdet kohtaavat Grayvenin joukot ja Vihreä Lyhty Kyle Rayner kohtaa Grayvenin taistelussa itse. Vihreän Lyhdyn John Stewartin auttamana Rayner sädettää Grayvenin pois Rannilta. Menetettyään johtajansa Grayvenin joukot vetäytyvät.


title: Grayven

text: Tietämättään Stewart oli siirtänyt Grayvenin syvälle Maan kuoreen. Hän onnistuu kaivamaan itsensä pinnalle ja etsii Kyle Rayneria New York Citystä. Tällä kertaa Raynerilla tuntuu olevan etulyöntiasema. Peläten häviötä Vihreälle Lyhdylle hän käytti teleportaatiolaitetta ja lähetti Raynerin 3000-luvulle.


title: Mirinda

text: Mirinda on PepsiCo:n valmistama Espanjasta lähtöisin oleva appelsiinin makuinen virvoitusjuoma. Mirindasta on myös tarjolla muitakin makuja, kuten omena ja mansikka. Mirindaa ei myydä Suomessa.


title: Zetor Crystal

text: Zetor Crystal oli Tšekkoslovakiassa vuosina 1971-1984 valmistettu traktorimalli. Crystal oli siihenastisen Zetor -traktorituotannon huippumalli. Esittelyvuonna 1968 esimerkiksi kumityynyin traktorin rungosta erotettu tasalattiainen ohjaamo oli jotakin ennennäkemätöntä. Vastaava ohjaamoratkaisu yleistyi muilla merkeillä vasta 70-80 luvuilla. Samoin hydraulisesti ohjattava pikavaihde oli Crystaleissa reilusti aikaansa edellä ollut ratkaisu.


title: Zetor Crystal

text: Crystaleita tehtiin 4- ja 6-sylinterisinä versioina aluksi vapaasti hengittävinä, sittemmin myös turboahdettuina. Mallinumeroina ahtamattomat olivat: 8011 ja 12011 (takavetoiset), 8045 ja 12045 (nelivetoiset) sekä turboahdetut 10011 ja 16011 (takavedot) sekä 10045 ja 16045 (nelivedot)


title: Zetor Crystal

text: Suomen maahantuontiohjelmassa olivat vapaasti hengittävät 8011, 8045, 12011 sekä 12045 ja ahdetulla moottorilla varustettu nelivetoinen 10045. Muita ahdettuja versioita ei virallisen maahantuojan kautta Suomeen tuotu. Crystalin nelivetoversioita arvosteltiin kankeiksi suurehkon kääntöympyrän johdosta.


title: Zetor Crystal

text: Crystalin moottorikonstuktio on yksinkertaisen toimintavarma. Neli- ja kuusisylinteriset moottorilohkot, joissa käytetään samoja sylinteriputkia ja mäntiä (sylinterimitat: 110x120/poraus x isku) on ratkaisu, jolla tuotantokustannuksia saadaan helposti alennettua. Sylinteriputket ovat "märkä"-tyyppisiä, eli jäähdytysneste on suoraan sylinteriputken ulkopinnan kanssa kosketuksissa. Nokka-akseli sijaitsee moottorilohkossa ja on hammasratasohjattu, venttiileitä ohjataan työntötankojen välityksellä, mikä on matalakierroksisessa dieselkoneessa toimiva järjestelmä.


title: Zetor Crystal

text: Zetor Crystalista tehtiin Puolassa sisarmallia Ursus-nimellä. Kyseessä on käytännössä sama traktori joidenkin mallien moottoreita lukuun ottamatta. Käytettyjen markkinoilla Zetoreita arvostetaan pyyntihintojen perusteella enemmän kun Ursusta.


title: Itä-Ghatit

text: Itä-Ghatit on katkonainen vuoristo, joka seurailee Bengalinlahden rannikkoa Intiassa. Se ulottuu pohjoisesta Länsi-Bengalista aina Tamil Naduun etelässä, missä se tulee lähelle Länsi-Ghatien eteläkärkeä. Vuoristojen väliin jää kolmiomainen Deccanin ylänkö.


title: Itä-Ghatit

text: Neljä suurta jokea katkaisevat Itä-Ghatit: Godavari, Mahanadi, Krishna, ja Kaveri.


title: Anders Grönhagen

text: Anders ”Grönis” Grönhagen (s. 22. toukokuuta 1953) on ruotsalainen jalkapallovalmentaja ja entinen pelaaja. Toukokuusta 2013 lähtien hän on toiminut Djurgårdens IF:n puheenjohtajana.


title: Anders Grönhagen

text: Pelaajaurallaan Grönhagen edusti GIF Sundsvallia ja Djurgårdens IF:ää. Hän pelasi urallaan myös 18 maaottelua Ruotsin maajoukkuepaidassa.


title: Anders Grönhagen

text: Hän siirtyi kentän laidalle kauden 1985 jälkeen. Debyyttikaudellaan Grönhagen johdatti Giffarnan Allsvenskaniin ensi kertaa seurahistoriassa. Kaudella 1988 joukkue sijoittui viidenneksi.


title: Anders Grönhagen

text: Jätettyään Giffarnan 1990 Grönhagen toimi kaudella 1991 IFK Sundsvallin päävalmentajan. Pestiä seurasi parin vuoden periodi ilman valmennustehtäviä, kunnes hän kaudeksi 1994 siirtyi Djurgårdens IF:n valmentajaksi. Grönhagen nosti tukholmalaiset liigaan ykkösdivisioonan voittajina. Allsvenskan-taivallus myös päättyi siltä erää Grönhagenin johdolla DIF:n jäätyä kaudella 1996 kolmanneksitoista ja pudottua takaisin 1.divisioonaan.


title: Anders Grönhagen

text: Grönhagen toimi 1997 DIF:n urheilutoimenjohtajana siirtyen sen jälkeen takaisin GIF Sundsvallin päävalmentajaksi nostaen jälleen kerran Giffarnan pääsarjaan.


title: Anders Grönhagen

text: Kaudeksi 2002 hän siirtyi IF Elfsborgin päävalmentajaksi. Grönhagenin johdolla boråsilaiset juhlivat Ruotsin cupin voittoa kauden 2003 päätteeksi.


title: Anders Grönhagen

text: Kaudella 2004 Grönhagen luotsasi IF Brommapojkarnan Superettanissa kymmenenneksi. Jätettyään seuran kauden jälkeen Grönhagen toimi tv-kommentaattorina. Kauden 2006 lopussa hän toimi Djurgårdens IF:n päävalmentajana Kjell Jonevretin lähdön jälkeen.


title: Anders Grönhagen

text: Tammikuussa 2007 Grönhagen siirtyi norjalaisseura Fredrikstad FK:n peräsimeen. Ensimmäinen kausi toi Tippeligaenissa kahdeksannen sijan. Kaudella 2008 Fredrikstad taisteli jopa mestaruudesta, mutta jäi lopulta hopealle kuusi pistetta Stabækille hävinneenä.


title: Anders Grönhagen

text: Kausi 2009 sujui FFK:lta huomattavasti edellistä kehnommin ja seura vajosi putoamiskamppailuun. Elokuun lopulla Grönhagen ilmoitti jättävänsä seuran. Lähdön taustalla ovat pelillisten syiden lisäksi myös terveydelliset seikat.


title: Anders Grönhagen

text: Toukokuun alussa 2013 Grönhagen palasi Djurgårdens IF:n organisaatioon urheilutoimenjohtajaksi ja puheenjohtajaksi.


title: Josef Strobl

text: Josef ”Pepi” Strobl (s. 3. maaliskuuta 1974 Ehenbichl, Tiroli, Itävalta) on itävaltalainen uransa lopettanut alppihiihtäjä, joka edusti Sloveniaa kausina 2004–2006. Strobl voitti urallaan seitsemän maailmancupin osakilpailua, joista lähes kaikki oli saavutettu vauhtilajeista. Strobl voitti kaikki maailmancupin osakilpailunsa edustaessaan Itävaltaa.


title: Josef Strobl

text: Stroblin uran paras kausi oli kausi 1996-1997, jolloin hän oli koko maailmancupin paras itävaltalainen. Juuri kyseisellä kaudella hän voitti kaksi kisaa, joka on hänen paras saavutus voitettujen kisojen kohdalla yhden kauden aikana. Hän voitti myös vuonna 2000 kaksi kisaa.


title: Josef Strobl

text: Vuonna 2004 Strobl päätti alkaa edustamaan Sloveniaa, koska hän ei enää päässyt maailmancupin kisoihin kovassa Itävallan joukkueessa. Strobl ehti edustaa Sloveniaa kaksi kautta, kunnes vuoden 2006 keväällä hän päätti lopettaa uransa.


title: Carl-Otto Bremer

text: Carl-Otto Bremer (4. heinäkuuta 1933 Helsinki – 7. elokuuta 1962 Snappertuna) oli suomalainen ralli- ja rata-autoilija.


title: Carl-Otto Bremer

text: Ensimmäiset huomiota herättäneet urheilusuorituksensa Bremer saavutti pujottelussa. Autourheilu-uransa hän aloitti 1956, ja jo seuraavana vuonna hän ajoi Ruotsin Keskiyönauringonrallin toiseksi sekä Jyväskylän suurajojen kuudenneksi. Vuonna 1959 Bremer voitti Eläintarhanajot. Vuonna 1960 hän voitti rallin Suomen mestaruuden ja Jyväskylän suurajot sekä sijoittui Monte Carlo -rallissa yhdeksänneksi. Vuonna 1961 Bremer voitti Norjan talvirallin. Suoritustensa ansiosta Bremer valittiin Vuoden autourheilijaksi vuonna 1960. Monte Carlo -ralliin Bremer osallistui kolme kertaa vuosina 1959–1961; viimeisellä kerralla kilpailu päättyi hänen osaltaan ulosajoon ja keskeytykseen. Koko ralliautoilu-uransa ajan Bremer ajoi Saabilla ja hänen on katsottu luoneen merkille sen rallimaineen, joka seurasi sitä 1970-luvun lopulle saakka.


title: Carl-Otto Bremer

text: Kesällä 1962 Bremerin ohjaama lentokone putosi hänen kesämökkinsä rantaan tuhoisin seurauksin: sekä Bremer, hänen kakkoskuljettajansa Juhani Lampi että kolmas tunnettu moottoriurheilija Lauri Hurme kuolivat.


title: Carl-Otto Bremer

text: Carl-Otto Bremerin isä oli lentäjä, majuri Wäinö Bremer. Hänen puolisonsa Pirkko Bremer saavutti naisten mestaruuksia suomalaisissa rata-ajoissa. Carl-Otto Bremerin serkku on toimittaja, yrittäjä ja kansanedustaja Klaus Bremer.


title: Ikävän karkoitus

text: Ikävän karkoitus on suomalaisen laulajan Mikko Alatalon 12. albumi. Se julkaistiin Finnscandian Hi-Hat-levymerkillä vuonna 1984.


title: Ikävän karkoitus

text: "Ikävän karkoitus" -levystä tuli Alatalon ja Harri Rinteen jo vuosia suunnittelema albumikokonaisuus - laulukokoelma - joka kertoo suomalaisesta miehestä.


title: Ikävän karkoitus

text: Albumin tunnetuimmat kappaleet ovat opettavainen "Kissanpentu", "diskoprinsessoja" kuvaava "Sun on oltava viilee" sekä "Avoin maisema", joka on käännös Alatalon ihaileman ruotsalaisen Ulf Lundellin "Öppna landskap" -laulusta. Alatalo käänsi sen suomeksi Pariisin ja Amsterdamin välisessä junassa palatessaan läpi Euroopan Ibizalta lauluntekomatkaltaan. Itse matkalla Alatalo-Rinne -parivaljakko sai aikaiseksi vain yhden laulun, "Maailmanlopun meininki". Kappaleessa on kuvattu kylläkin koko viikon tapahtumat, "jatkuvat bileet". Laulua on sanottu ensimmäiseksi suomalaiseksi rap-kappaleeksi.


title: M/S Norstream

text: M/S Norstream () on Bore Stream BV:n omistuksessa oleva ro-ro-rahtilaiva. Alus on rakennettu vuonna 1999 Aker Finnyardsin Rauman telakalla. Kuollutta painoa "Norstreamilla" on 11 564 tonnia ja jääluokitus on 1A eli alus pystyy useimmissa jääolosuhteissa liikkumaan yksin. Alus on rekisteröity Alankomaiden lipun alle ja sen kotisatama on Rotterdam. Nykyään aluksella operoi P&O Ferries.


title: M/S Norstream

text: Norstreamin sisaralus on M/S Norsky.


title: M/S Norstream

text: 2. heinäkuuta 1999 alus laskettiin vesille ja 20. lokakuuta se kastettiin. 27. lokakuuta 1999 alus luovutettiin Bore Stream BV:n omistukseen, joka rekisteröi sen Alankomaiden lipun alle nimellä "Norstream". Kotisatamaksi tuli Rotterdam. Omistaja aikarahtasi eli vuokrasi aluksen tämän jälkeen P&O North Sea Ferriesin liikenteeseen. 29. lokakuuta alus lähti telakalta kohti Englannin Middlesbroughia. 1. marraskuuta alus aloitti liikennöinnin Middlesbroughin ja Belgian Zeebruggen välillä. 15. lokakuuta 2002 Norstream siirtyi P&O Ferriesin liikenteeseen entiselle reitilleen.


title: Bill Paxton

text: Bill Paxton (17. toukokuuta 1955 Fort Worth – 25. helmikuuta 2017) oli yhdysvaltalainen näyttelijä. Hänet tunnetaan muun muassa elokuvista "Twister", "Aliens – paluu" ja "Apollo 13". Hän voitti Saturn-palkinnon parhaasta miesroolista elokuvassa "Aliens – paluu". Hän näytteli myös moniavioisen perheen päätä HBO:n draamasarjassa "Big Love" (2006–2011). Paxton opiskeli New Yorkin yliopistossa.


title: Bill Paxton

text: Paxton osallistui myös James Cameronin RMS Titanicille sukeltaneeseen tutkimusretkeen, josta tehtiin dokumentti nimeltä "Ghosts of the Abyss". Hän oli ensimmäinen Hollywood-näyttelijä, joka on käynyt Titanicin hylyllä.


title: Bill Paxton

text: Paxton kuoli helmikuussa 2017 sydänleikkauksen aiheuttamiin komplikaatioihin.


title: Henri Evenepoel

text: Henri-Jacques-Edouard Evenepoel (2. lokakuuta 1872 Nizza – 27. joulukuuta 1899 Pariisi) oli belgialainen taidemaalari.Lisäksi hän oli kuvittaja, graafikko ja julistetaiteilija. Häntä pidetään Belgian nykytaiteen uranuurtajana. Hän kuoli yllättäen lavantautiin 27-vuotiaana.


title: Henri Evenepoel

text: Evenepoelin vanhemmat olivat belgialaisia. Äiti kuoli kun hän oli kaksivuotias, ja hänet kasvatti ankara mutta sivistynyt isä, joka oli virkamies ja musiikkitieteilijä. Evenepoel opiskeli Brysselissä Académie des Beaux-Artsissa (1889–1890), jossa hänen opettajansa oli arkkitehti Ernest Acker (1852–1912). Sen jälkeen hänen opettajiaan olivat maalari Ernest Blanc-Garin (1843–1916) ja koristemaalari Adolphe Crespin johdolla (1859–1944) 21. lokakuuta 1892 hän meni École des Beaux-Artsiin Pariisiin P. V. Gallandin oppilaaksi. Gilland kuoli melkein heti, mutta Evenepoel pääsi vuoden kuluttua Gustave Moreaun ateljeehen.Hän tutustui Georges Rouaultiin ja hänen ystäväpiiriinsä kuuluivat Henri Matisse, Paul Baignères (1869–1945), Charles Milcendeau, Simon Bussy (1869–1954) ja Charles Hoffbauer. Evenepoel ja Moreau olivat yli neljä vuotta hyvin läheisiä. Moreau oli vaativa opettaja mutta arvosti Evenepoelin herkkyyttä ja päättäväisyyttä ja kannusti tätä kehittämään taiteellista persoonallisuuttaan.


title: Henri Evenepoel

text: Belgiassa on julkaistu kaksi Evenepoelin teoksia esittävää postimerkkiä.


title: 21 suosittua lastenlaulua

text: 21 suosittua lastenlaulua on suomalaisen laulajan Mikko Alatalon kokoelmalevy vuodelta 1989.


title: Seka

text: Dorothiea "Dottie" Hundley eli Seka (s. 15. huhtikuuta 1954) on yhdysvaltalainen pornonäyttelijä. Hän syntyi Radfordissa, Virginiassa, ja opiskeli Hopewell High Schoolissa.


title: Seka

text: Seka aloitti uransa 1970-luvulla ja jatkoi sitä 1980-luvulle saakka. Seka kuuluu sekä AVN että XRCO Hall of Fameen.


title: David Huddleston

text: David William Huddleston (17. syyskuuta 1930 Vinton, Virginia – 2. elokuuta 2016 Santa Fe, New Mexico) oli yhdysvaltalainen näyttelijä, joka esiintyi muun muassa elokuvissa "Big Lebowski" (1998), "Turpiin vaan ja onnea" (1977), "Joulupukki" (1985) ja "The Producers" (2005). Hän esiintyi myös useissa tv-sarjoissa, kuten "Gilmoren tytöissä" ja "West Wingissä". Huddleston oli vuonna 1990 Emmy-ehdokkaana ja voitti Golden Bootin 2002. Hän kuoli kotonaan Santa Fessä sydän- ja munuaissairauteen.


title: David Huddleston

text: Hän opiskeli Fork Union Military Academyssä ja palveli Yhdysvaltain ilmavoimissa.


title: Pavel Popovitš

text: Pavel Romanovitš Popovitš (, "Pavlo Romanovytš Popovytš"; 5. lokakuuta 1930 – 30. syyskuuta 2009 Hurzuf, Ukraina) oli ukrainalainen kosmonautti. Avaruuslennot, joille hän osallistui, olivat Vostok 4 vuonna 1962, jolloin hän oli 4. neuvostoliittolainen ja kaikkiaan kuudes ihminen maan kiertoradalla, ja Sojuz 14 vuonna 1974.


title: Pavel Popovitš

text: Popovitš otettiin vuonna 1960 mukaan avaruusohjelmaan, josta hän vetäytyi vuonna 1982. Hänelle myönnettiin Neuvostoliiton sankarin arvonimi.


title: Zorro (animaatiosarja)

text: Zorro ("Zorro: The Animated Series") on yhdysvaltalainen piirrossarja, joka perustuu alun perin Johnston McCulleyn vuonna 1919 luomaan sankariin Zorroon. Sarjan tuottivat Fred Wolf Films ja Warner Bros. International Television. Siitä tuotettiin yhteensä 26 jaksoa, jotka esitettiin vuosien 1997–1998 aikana Yhdysvalloissa. Suomessa sarjaa esitettiin ensi kerran vuoden 2008 alussa MTV Juniorilta ja myöhemmin myös MTV3:lta ja Subilta.


title: Zorro (animaatiosarja)

text: Sarja kertoo nuoresta 22-vuotiaasta Diego de la Vegasta, joka on juuri palannut takaisin Kaliforniaan Madridin yliopistolta, jossa hän opiskeli taiteen ja tieteen lisäksi miekkailua, sekä urheilua. Nyt Kaliforniassa Diego naamioituu Zorroksi puolustaakseen kaupungin asukkaita vallan himoiselta kapteeni Montecerolta, joka on lisäksi varastanut muinaisen toteemin, joka vartio kuolematonta soturia, Tolchenia. Tämän päästessä lumouksestaan vapaaksi, se alkaa imeä ihmisten elämänvoimaa pysyäkseen hengissä. Zorron tehtävänä on löytää toteemi ja palauttaa sieluja pyydystävä Tolchen takaisin hautaansa.


title: M/S Norsky

text: M/S Norsky () on Bore Sky B.V:n omistuksessa oleva ro-ro-rahtilaiva. Alus on rakennettu vuonna 1999 Aker Finnyardsin Rauman telakalla. Kuollutta painoa "Norskylla" on 11 564 tonnia ja jääluokitus on 1A eli alus pystyy useimmissa jääolosuhteissa liikkumaan yksin. Alus on rekisteröity Alankomaiden lipun alle ja sen kotisatama on Rotterdam. Nykyään aluksella operoi P&O Ferries.


title: M/S Norsky

text: Norskyn sisaralus on M/S Norstream.


title: M/S Norsky

text: 4. syyskuuta 1998 tapahtui kölinlasku. 29. kesäkuuta 1999 alus luovutettiin Bore Sky B.V:n omistukseen, joka rekisteröi sen Alankomaiden lipun alle nimellä "Norsky". Kotisatamaksi tuli Rotterdam. Omistaja aikarahtasi eli vuokrasi aluksen tämän jälkeen P&O North Sea Ferriesin liikenteeseen. 2. heinäkuuta alus lähti telakalta kohti Belgian Zeebruggea. 8. syyskuuta alus aloitti liikennöinnin Englannin Middlesbroughin ja Zeebruggen välillä. 15. lokakuuta 2002 Norsky siirtyi P&O Ferriesin liikenteeseen entiselle reitilleen.